# data[].attributes.headline
ΥΠΟΓΡΑΜΜΙΖΩ 

# data[].attributes.body
ΥΠΟΓΡΑΜΜΙΖΩ ΚΑΙ ΘΥΜΑΜΑΙ
Ο Σαούλ, μορφωμένος Φαρισαίος και αναθρεμμένος με τις ιουδαϊκές παραδόσεις, ήταν παρών στο λιθοβολισμό του Στεφάνου και στη συνέχεια έγινε ο μεγαλύτερος διώκτης των χριστιανών στα Ιεροσόλυμα και στη γύρω περιοχή.Στο δρόμο για τη Δαμασκό, όπου πήγαινε για να καταδιώξει τους χριστιανούς, του εμφανίστηκε ο αναστημένος Χριστός και αυτό το γεγονός άλλαξε για πάντα τη ζωή του. Ο ζηλωτής διώκτης μεταστράφηκε στο μεγαλύτερο κήρυκα του Ευαγγελίου στους εθνικούς. Για το έργο αυτό προετοιμάστηκε με θαυμαστό τρόπο.Η Εκκλησία της Αντιοχείας έδωσε την ευλογία και την ευχή της στους Αποστόλους Παύλο και Βαρνάβα να κηρύξουν στην Κύπρο και στη Μ. Ασία. Η επιτυχία του κηρύγματος απέδειξε ότι και οι εθνικοί μπορούσαν να γίνουν μέλη της Εκκλησίας, αλλά δημιούργησε και προβλήματα που έπρεπε να αντιμετωπιστούν.

# data[].attributes.body
ΚΕΙΜΕΝΑ

Πώς είδε τη μεταστροφή του Παύλου ένας σύγχρονος μελετητής

Μόλις είδε ότι ο ζήλος του ήταν λανθασμένος, αποφασίζοντας γρήγορα, κατατάσσεται στην υπηρεσία του νικητή. Όχι θρήνοι για την κομματιασμένη ζωή του, ούτε απελπισμένα διαβήματα, αλλά έργα ... Ο ουράνιος κυνηγός τον συνέλαβε, τον εδάμασε, όπως δαμάζουν μια για πάντα εκείνα τα άγρια άλογα, που, ύστερα, υπακούουν πρόθυμα στον καβαλάρη τους, πειθαρχούν και στο ελάχιστο νεύμα του. Όταν ο Σαύλος σηκώθηκε από χάμω, ήταν για πάντα ένας πιστός ακόλουθος του Ιησού, για όλους τους αιώνες.

(J. Holzner, Παύλος, εκδ. Δαμασκός, Αθήνα, 1973, σ. 49)

# data[].attributes.body
ΕΡΩΤΗΣΕΙΣ - ΔΡΑΣΤΗΡΙΟΤΗΤΕΣ

1. Συντάξτε ένα μικρό βιογραφικό σημείωμα για τον Aπόστολο Παύλο και στη συνέχεια να επισημάνετε στοιχεία από την προσωπικότητά του που άλλαξαν μετά τη μεταστροφή του.

2. Προσπαθήστε να καταγράψετε τα συναισθήματα του Αποστόλου Παύλου όταν ξεκινούσε το ταξίδι του για τη Δαμασκό και, στη συνέχεια, όταν άρχιζε το ιεραποστολικό του έργο. Μπορείτε να βοηθηθείτε διαβάζοντας το αντίστοιχο κεφάλαιο από το βιβλίο του J. Holzner, Παύλος.

3. Διαβάστε τα χωρία Πράξ. 13,1-3 και 14,27. Με ποιες προΰποθέσεις ξεκίνησαν και πώς ολοκλήρωσαν το έργο τους ο Παύλος και ο Βαρνάβας; Τι συμπεραίνετε για τον τρόπο με τον οποίο γίνεται μια ιεραποστολή;

4. Yπάρχουν σήμερα χριστιανοί στα μέρη από τα οποία πρωτοξεκίνησε ο Απόστολος Παύλος; Ερευνήστε την κατάσταση του Χριστιανισμού στη Συρία (18% χριστιανοί, ναός του Αποστόλου Παύλου στη Δαμασκό, μονές, Πατριαρχείο Αντιοχείας).

# data[].attributes.attachment_link.title
Κουίζ : Η μεταστροφή του Απόστολου Παύλου

# data[].attributes.headline
ΕΝΟΤΗΤΑ 6 Η ΜΕΤΑΣΤΡΟΦΗ ΤΟΥ ΠΑΥΛΟΥ ΑΝΟΙΓΜΑ ΤΟΥ ΧΡΙΣΤΙΑΝΙΣΜΟΥ ΣΤΟΝ ΕΘΝΙΚΟ ΚΟΣΜΟ

# data[].attributes.subject
ΕΝΟΤΗΤΑ 6 Η ΜΕΤΑΣΤΡΟΦΗ ΤΟΥ ΠΑΥΛΟΥ ΑΝΟΙΓΜΑ ΤΟΥ ΧΡΙΣΤΙΑΝΙΣΜΟΥ ΣΤΟΝ ΕΘΝΙΚΟ ΚΟΣΜΟ

# data[].attributes.body
ΣΧΕΔΙΑΓΡΑΜΜΑ

Α. Ο ΣΑΟΥΛ Ο ΦΑΡΙΣΑΙΟΣ ΔΙΩΚΤΗΣ ΤΩΝ ΧΡΙΣΤΙΑΝΩΝΟ Σαούλ ήταν ένας Εβραίος της διασποράς:Ø      Ο Σαούλ ήταν ένας φανατικός Φαρισαίος.Ø      Η οικογένειά του τον ανέθρεψε σύμφωνα με τις Ιουδαϊκές ΠαραδόσειςØ      Στο λιθοβολισμό του Στεφάνου έλαβε μέρος – χωρίς να συμμετέχει στο φόνο..Όμως το περιβάλλον της πατρίδας του ήταν «Εθνικό»:Ø      Η πατρίδα του ήταν Ελληνιστικό Κέντρο με Φιλοσοφικές ΣχολέςØ      Κληρονόμησε από τον πατέρα του τον «τίτλο του Ρωμαίου Πολίτη»Β.       Ο ΔΙΩΚΤΗΣ ΓΙΝΕΤΑΙ ΧΡΙΣΤΙΑΝΟΣ – Η ΜΕΤΑΣΤΡΟΦΗ ΚΑΙ Η ΑΡΧΗ ΤΗΣ ΔΡΑΣΗΣ
Στα Ιεροσόλυμα ο Παύλος γνώρισε δυο κόσμους:                             Ø      Οι φανατικοί Ιουδαίοι «ζούσαν στον κόσμο τους» χωρίς οράματα.Ø      Ο λιθοβολισμός του Στεφάνου τον συντάραξε: «Άραγε έπρεπε να θανατωθεί ο Στέφανος;»Ø      Η Ηγεσία των Ιουδαίων δεν τηρούσε το Μωσαϊκό Νόμο. Ζούσε σε ένα ψέμα.Αντίθετα στη Δαμασκό οι Χριστιανοί:Ø      Του φέρθηκαν φιλικά αν και γνώριζαν ότι είναι διώκτης τους.Ø      Έφερναν έναν καινούργιο αέρα πολιτισμού – μακριά από μισαλλοδοξίες και φανατισμούςΟ Σαούλ προσχώρησε στους Χριστιανούς αναγνωρίζοντας την ανωτερότητά τουςØ      Στη Δαμασκό γνώρισε τη Χριστιανική ΔιδασκαλίαØ      Αποσύρθηκε στην Αραβική Έρημο για απομόνωση, περισυλλογή και προετοιμασίαØ      Μετά την προετοιμασία επέστρεψε στα Ιεροσόλυμα – Συναντήθηκε με τους Αποστόλους      Ø      Για το Αποστολικό του έργο «πήρε πρώτα την ευλογία της Εκκλησίας»
Γ.         Η ΠΡΩΤΗ ΙΕΡΑΠΟΣΤΟΛΙΚΗ ΔΡΑΣΗ ΤΟΥ ΠΑΥΛΟΥ ΣΤΗΝ ΚΥΠΡΟ ΚΑΙ ΜΙΚΡΑ ΑΣΙΑ
α.        Ξεκινά από την Αντιόχεια  (πόλη με φιλοσοφικές σχολές και πολιτισμό)
β.         Κύπρος Κοσμοπολίτικο Κέντρο. Εβραίοι με ανοιχτό μυαλό – Σύροι – Έλληνες – Ρωμαίοι
γ.        Εσωτερικό Μικράς Ασίας: Πέργη, Λύστρα, Ικόνιο: Φυλές που έπρεπε να εξελληνιστούν
Αποτελέσματα Πρώτης Περιοδείας:
Για πρώτη φορά οι λαοί της Μικράς Ασίας αρχίζουν να αφομοιώνουν τον Ελληνικό Πολιτισμό

ΕΡΩΤΗΣΕΙΣ – ΔΡΑΣΤΗΡΙΟΤΗΤΕΣ (ΣΕΛΙΔΑ 28)
ΑΠΑΝΤΗΣΗ ΣΤΗΝ ΕΡΩΤΗΣΗ 1:          Πως μπορούμε να υπολογίσουμε πότε γεννήθηκε ο Απόστολο Παύλος:            1.         Όταν λιθοβολούσαν το Στέφανο ο Παύλος ήταν «νεανίας» (έφηβος). [Πράξεις,  ζ,  58]
2.         Το 61 μ.Χ.  έγραψε την «Προς Φιλήμονα Επιστολή» λέει τον εαυτό του: «πρεσβύτη» (γέροντα)
3.         Άρα γεννήθηκε μεταξύ 5 – 15 μ.Χ.α.         Σπούδασε στην Ταρσό της Κιλικίας Ελληνική Φιλοσοφία
β.         Σπούδασε στα Ιεροσόλυμα σε Ιερατικές Σχολές – ήθελε να γίνει Ραβίνος
γ          Σύγκρινε την Ελληνική Φιλοσοφία με την Ιουδαϊκή αυστηρότητα
δ          Σύγκρινε την Ιουδαϊκή αυστηρότητα με τη Χριστιανική Ελευθερία
ε.         Αποφάσισε να αφιερώσει τον εαυτό του στο Χριστιανικό κήρυγμα   ΑΠΑΝΤΗΣΗ ΣΤΗΝ ΕΡΩΤΗΣΗ 2:    Ø                  ο Παύλος ακολουθώντας τη Χριστιανική Διδασκαλία γνώριζε ότι δεν προδίδει τις ιδέες του .
α.         Κατάλαβε ότι ο φανατισμός είναι κακό.
β.         Κατάλαβε ότι οι στενές αντιλήψεις των σύγχρονων Ιουδαίων ήταν ξεπερασμένες
γ.         Κατάλαβε ότι κανείς δεν μπορεί να εμποδίσει την πρόοδοØ                              Γι αυτό αποφάσισε:
α.         Μίλησε στους συμπατριώτες του για τους νέους ορίζοντες που ανοίγει η Γνώση
β.         Προσπάθησε στη Δαμασκό και στην Κύπρο να πείσει τους Εβραίους
γ.         Όταν είδε ότι χάνει τον καιρό του στράφηκε προς τα «Έθνη»ΑΠΑΝΤΗΣΗ ΣΤΗΝ ΕΡΩΤΗΣΗ 3 :   Ø                  Πράξεις ιγ΄ 1-3 Ο Παύλος και ο Βαρνάβας πρότυπο Ιεραποστόλων:
Στην Αντιόχεια η Εκκλησία ήταν οργανωμένη:
α.         Άλλοι τελούσαν τα Μυστήρια και άλλοι κήρυτταν το Θείο Λόγο.
β.         Στην Ηγεσία ήταν όλος ο πνευματικός κόσμος της Αντιόχειας:
γ.         Την ώρα της Θείας Λειτουργίας
αφού όλοι προσευχήθηκαν να τους φωτίσει το Άγιο Πνεύμα
έγινε μία σύσκεψη και αποφάσισαν όλοι μαζί
να «ξεχωρίσουν» τον Παύλο και τον Βαρνάβα –αποστόλους στα «Έθνη»
δ.         Αφού προσευχήθηκαν πάλι
έβαλαν τα χέρια τους επάνω στον Παύλο και τον Βαρνάβα
(τελετή χειροτονίας) ΠΩΣ ΤΕΛΕΙΤΑΙ ΣΗΜΕΡΑ Η ΧΕΙΡΟΤΟΝΙΑ;
α.         Η Εκκλησία συγκεντρώνεται (Επίσκοπος – Πρεσβύτεροι – Λαός).
β.         Προσεύχονται την ώρα της Λειτουργίας
γ.         Ο Επίσκοπος προτείνει κάποιον για το αξίωμα του Διακόνου ή Πρεσβυτέρου
δ.         Ο λαός «επιδοκιμάζει»  φωνάζοντας «ΑΞΙΟΣ».
ε.        Ο επίσκοπος τείνει το χέρι του – με αυτό τον τρόπο μεταφέρει τη χάρη
του Αγίου Πνεύματος στον χειροτονούμενοΑΠΑΝΤΗΣΗ ΣΤΗΝ ΕΡΩΤΗΣΗ 4:    Ø                  (ΠΡΟΤΕΙΝΕΤΑΙ ΔΡΑΣΤΗΡΙΟΤΗΤΑ ΚΑΙ ΣΥΖΗΤΗΣΗ)
Τι πέτυχαν οι διώκτες του Σωκράτη με τη θανάτωσή του;
Τι πέτυχαν οι Εβραίοι με τη δίωξη των Χριστιανών;
Τι πέτυχαν στη Δύση όσοι καταδίωξαν τους Επιστήμονες και έριχναν τα βιβλία στην πυρά;  Ø                  (ΠΡΟΤΕΙΝΕΤΑΙ ΔΡΑΣΤΗΡΙΟΤΗΤΑ ΚΑΙ ΣΥΖΗΤΗΣΗ)
Πόσο επικίνδυνο είναι να γίνει κανείς Ιεραπόστολος;
Ο Άγιος Βονιφάτιος θανατώθηκε επειδή έπεισε τους Γερμανούς να μη λατρεύουν τα δένδρα
Ο Ιωάννης Χρυσόστομος έχασε το θρόνο του επειδή έκανε παρατήρηση στον Αυτοκράτορα  Ø                  (ΠΡΟΤΕΙΝΕΤΑΙ ΔΡΑΣΤΗΡΙΟΤΗΤΑ ΚΑΙ ΣΥΖΗΤΗΣΗ)
Τι γνωρίζετε για την Ορθόδοξη Ιεραποστολή στην Κορέα;
Γιατί οι Άραβες και οι Σύροι συμπαθούν τους Έλληνες;
Τι γνωρίζετε για τη «Μητέρα Τερέζα» και το Ιεραποστολικό της Έργο;
Τι γνωρίζετε για τον «Πατέρα Εδουάρδο Φλάναγκαν»;
Τι γνωρίζετε για τον Γάλο Ιεραπόστολο των Λεπρών (Ραούλ Φολερώ);

# data[].attributes.headline
Ένα Βιογραφικό Σημείω

# data[].attributes.body
Ένα Βιογραφικό Σημείωμα … αλλιώτικο!!! Απόστολος Παύλος

Τα παιδιά που υπογράφουν την προσπάθεια εκπόνησαν ένα βιογραφικό σημείωμα για τον Απόστολο των Εθνών Παύλο στα πλαίσια του μαθήματος  της ΕΚΚΛΗΣΙΑΣΤΙΚΗΣ ΙΣΤΟΡΙΑΣ, στην γ’ γυμνασίου. Το παρακάτω:

ΕΝΟΤΗΤΑ 6: ΑΠΟΣΤΟΛΟΣ ΠΑΥΛΟΣ

ΒΙΟΓΡΑΦΙΚΟ ΣΗΜΕΙΩΜΑ

ΟΝΟΜΑ :                                  Σαούλ

ΕΠΩΝΥΜΟ:                           Παύλος

ΦΥΛΗ:                                       Βενιαμίν

ΣΠΟΥΔΕΣ:                             Ελληνική Φιλοσοφία και Ιουδαϊκή νομολογία από τον Γαμαλιήλ

ΕΤΟΣ:                                        5-15μ.Χ.

ΤΟΠΟΣ ΓΕΝΝΗΣΗΣ:      Ταρσός της Κιλικίας

ΕΠΑΓΓΕΛΜΑ:                        Σκηνοποιός

ΣΠΟΥΔΕΣ :                    Ιουδαϊκή Νομολογία, Ελληνική Φιλοσοφία

ΕΤΟΣ ΜΕΤΑΣΤΡΟΦΗΣ ΤΟΥ: 37μ.Χ.

ΤΟΠΟΣ ΜΕΤΑΣΤΡΟΦΗΣ ΤΟΥ:  Λίγο πριν την Δαμασκό

ΑΙΤΙΑ ΜΕΤΑΣΤΡΟΦΗΣ ΤΟΥ: Το όραμα που είδε, τον Χριστό με θεϊκή λάμψη να τον ρωτά

γιατί τον καταδιώκει. Τον κάλεσε να γίνει ΑΠΟΣΤΟΛΟΣ ΕΘΝΩΝ.

ΑΠΟΤΕΛΕΣΜΑ ΜΕΤΑΣΤΡΟΦΗΣ ΤΟΥ: Αλλάζει ζωή και πίστη και κηρύττει το μήνυμα της Νέας

πίστης στους ειδωλολάτρες

Η ΕΚΚΛΗΣΙΑ ΤΟΥ ΔΙΝΕΙ ΔΙΚΑΙΟΔΟΣΙΑ – ΕΥΛΟΓΙΑ. : 48μ.Χ.

ΤΙ ΣΥΜΠΕΡΑΙΝΟΥΜΕ ΓΙΑ ΤΟ ΠΩΣ ΟΡΓΑΝΩΝΕΤΑΙ Η ΟΡΘΟΔΟΞΗ ΙΕΡΑΠΟΣΤΟΛΗ ΩΣ ΣΗΜΕΡΑ;

α)  Η Εκκλησία καλεί τον Βαρνάβα και τον Παύλο να αναλάβουν έργο Ιεραποστολής

β) Δίνει την ευλογία της και την προσευχή της να επιτύχει το έργο τους

γ) Δίνει έγκυρες επιστολές με την έγκρισή της για όποιον θέλει να τις δει. (Τα ίδια ισχύουν και σήμερα)

ΑΠΟΣΤΟΛΗ ΤΟΥ:     Να κηρύττει το λόγο του Θεού στους ειδωλολάτρες

ΣΥΝΕΡΓΟΙ ΤΟΥ:       Βαρνάβας

ΔΡΑΣΗ: Α’ ΠΕΡΙΟΔΕΙΑ – ΤΟΠΟΙ ΕΠΙΣΚΕΨΗΣ: Κύπρος (Πάφος), Πέργη, Αντιόχεια, Λύστρα, Δέρβη.

ΣΕ ΠΟΙΟΥΣ ΑΠΕΥΘΥΝΕΤΑΙ:          Α)        πρώτα στους Ιουδαίους     Β)        μετά στους ειδωλολάτρες (εθνικούς)

ΑΠΟΤΕΛΕΣΜΑΤΑ ΠΡΩΤΗΣ ΠΕΡΙΟΔΕΙΑΣ ΑΠΟΣΤΟΛΟΥ ΠΑΥΛΟΥ:

α) Το μήνυμα του ευαγγελίου εξαπλώνεται έξω από τα όρια του Ιουδαϊσμού

β) Η Εκκλησία αποκτά συνείδηση της οικουμενικότητάς της.

ΣΥΓΓΡΑΦΗ ΒΙΒΛΙΩΝ:  ΕΠΙΣΤΟΛΕΣ. ΠΟΥ; Ζωντανά, περιστασιακά κείμενα που απευθύνονται στις Εκκλησίες που ίδρυσε στην Έφεσο, Κολοσσές, Κορινθίους, Θεσσαλονικείς, Φιλιππησίους, Ρωμαίους, Γαλάτες.

ΑΙΤΙΑ ΣΥΓΓΡΑΦΗΣ ΕΠΙΣΤΟΛΩΝ ΤΟΥ: Επιλύει προβλήματα των Εκκλησιών που ίδρυσε και των μελών τους.

Τα παιδιά που το συμπλήρωσαν είναι : Σαββίνα Ερ., Αντωνία Κ., Μαρία Κ., Αγγελική Κ., Θεόφιλος Β., Νικηφόρος Αθ., Άγγελος Κ., Μιχάλης Κ., Θεμελίνα Κ., Γ1

βιογραφικό αποστόλου Παύλου

Μία παρουσίαση εννοιολογικού χάρτη με τη ζωή του αποστόλου Παύλου από τον Γιώργο Πεταλά, Γ4 (2012-13)

Και ένας εννοιολογικός χάρτης από τον Γ. Πεταλά : http://popplet.com/app/#/613995

# data[].attributes.headline
Μεταστροφή και βάπτισ

# data[].attributes.body
Μεταστροφή και βάπτισμα / Παύλος Απόστολος Εθνών

Τα πρώτα χρόνια -Παύλος Απόστολος Εθνών

1. Τον 1ο αιώνα μετά τον Χριστό τα ρωμαϊκά στρατεύματα είχαν κατακτήσει όλες τις χώρες γύρω από τη Μεσόγειο θάλασσα. Αυτή την εποχή γεννήθηκε στην Ταρσό της Κιλικίας ένα αγόρι που θα γινόταν σπουδαίος άνθρωπος. Οι εύποροι γονείς του το ονόμασαν Σαούλ ή Σαύλο. Ο Σαούλ, όπως και οι γονείς του, είχε τα δικαιώματα του Ρωμαίου πολίτη, μια ιδιότητα που τους έδινε πολλά πλεονεκτήματα οπουδήποτε βρίσκονταν στη Ρωμαϊκή Αυτοκρατορία. Από μικρός επίσης ο Σαούλ έμαθε την ελληνική γλώσσα, την οποία μιλούσαν στην πατρίδα του.2. Οι γονείς του Σαούλ ήταν ευσεβείς Ιουδαίοι. Μάλιστα ανήκαν στην τάξη των αυστηρών και σχολαστικών Φαρισαίων. Δίδαξαν βέβαια και στο παιδί τους τις λεπτομέρειες του Μωσαϊκού Νόμου. Ο Σαούλ πήγε και στο σχολείο ενός ηλικιωμένου “ραβίνου”- στα εβραϊκά “ραβί” θα πει δάσκαλος. Ήταν άριστος μαθητής. Εκεί έμαθε τέλεια την ιουδαϊκή θρησκεία. Και όπως όλοι οι πιστοί Ιουδαίοι περίμενε τον ερχομό του Μεσσία.3. Ο Μεσσίας ήρθε στον κόσμο όταν ο Σαούλ ήταν ακόμα παιδί. Ήταν ο Ιησούς από τη Ναζαρέτ. Ήρθε όμως ταπεινά και οι Εβραίοι δεν τον κατάλαβαν. Αρνήθηκαν την υπέροχη διδασκαλία Του και τις φιλάνθρωπες ευεργεσίες Του προς τον λαό τους και Τον καταδίκασαν στον πιο ατιμωτικό θάνατο, τον θάνατο πάνω στον σταυρό. Όλα αυτά ο Σαούλ θα τα μάθει πολύ αργότερα.

Read more: http://alliotikathriskeytika.blogspot.com/2013/10/blog-post_2192.html#ixzz2kM8jJhJ3

Μεταστροφή και βάπτισμα/ Παύλος Απόστολος εθνών

13. Γεμάτος φόβο και έκπληξη ρωτά πάλι: “Τι να κάνω, Κύριε;” “Πήγαινε στη Δαμασκό. Εκεί θα μάθεις τι πρέπει να κάνεις”. Ο Σαούλ σηκώθηκε. Ήταν συγκλονισμένος και τυφλός. Κι οι στρατιώτες είχαν τρομοκρατηθεί. Είχαν ακούσει κι αυτοί τη φωνή του Κυρίου. Συνέχισαν το ταξίδι τους ως τη Δαμασκό. Εκεί ο Σαούλ φιλοξενήθηκε στο σπίτι ενός Ιουδαίου, του Ιούδα. Τρεις μέρες έμεινε μόνος με προσευχή και απόλυτη νηστεία. Η καρδιά του είχε αλλάξει. Το μίσος για τους Χριστιανούς είχε σβήσει.14. Στη Δαμασκό ζούσε ένας πολύ πιστός Χριστιανός, ο ιερέας Ανανίας. Σ’ αυτόν παρουσιάστηκε ο Χριστός σε όραμα και του είπε: “Ανανία, πήγαινε στην οδό που λέγεται Ευθεία, στο σπίτι του Ιούδα. Εκεί θα βρεις τον Σαύλο από την Ταρσό”. Ανήσυχος ο Ανανίας απάντησε: ”Κύριε, έχω ακούσει πόσο κακό έχει κάνει αυτός ο άνθρωπος στους Χριστιανούς των Ιεροσολύμων. Κι εδώ στη Δαμασκό ήρθε με εξουσία για να μας εξοντώσει, όσους πιστεύουμε σ’ ‘Εσένα”. “Μην ανησυχείς, Ανανία. Κάνε αυτό που σου λέω. Τον Σαύλο τον διάλεξα εγώ, για να κάνει γνωστό το Όνομά μου στα πέρατα του κόσμου. Εγώ ο ίδιος θα του αποκαλύψω την αλήθειά μου”. Ο Ανανίας ακολούθησε την εντολή του Κυρίου και βρήκε το σπίτι του Ιούδα. Την ίδια ώρα ο Σαούλ έβλεπε σε όραμα πως κάποιος άνδρας έμπαινε στο σπίτι που έμενε και του ξανάδινε το φως του βάζοντας πάνω του τα χέρια του.15. Πράγματι, σε λίγα λεπτά μπήκε ο Ανανίας στο σπίτι όπου έμενε ο Σαούλ. Άπλωσε τα χέρια του πάνω του και του είπε: “Σαούλ, αδελφέ, ο Κύριος Ιησούς που φανερώθηκε στο δρόμο σου, με έστειλε εδώ για να ξαναβρείς το φως σου και να γεμίσεις από Πνεύμα Άγιο”. Την ίδια στιγμή ο Σαούλ ξαναβρήκε το φως του. Αμέσως ζήτησε να βαπτιστεί. Έμεινε λίγες μέρες κοντά στους Χριστιανούς για να ανακτήσει τις δυνάμεις του. Όλοι τον δέχτηκαν με πολλή αγάπη, σαν αδελφό. Τώρα πια πήγαινε στις συναγωγές των Ιουδαίων και κήρυττε ότι ο Ιησούς Χριστός είναι ο Υιός του Θεού, ο αναμενόμενος Μεσσίας.Αν θέλεις, μπορείς να κάνεις κλικ παρακάτω, για ν΄ ακούσεις την αφήγηση του κειμένου.Πηγή:http://www.pemptousia.gr

Read more: http://alliotikathriskeytika.blogspot.com/2013/11/blog-post_4344.html#ixzz2kM8JRVPY

Στην Ταρσό και την Αντιόχεια / Παύλος Απόστολος Εθνών
19. Ο Παύλος αναγκάζεται να φύγει από τα Ιεροσόλυμα. Τώρα πηγαίνει στην πατρίδα του, την Ταρσό. Για λίγον καιρό ζει σε ησυχία και περισυλλογή. Με πολλή προσευχή και θεϊκές αποκαλύψεις ετοιμάζεται για το αποστολικό έργο, για το οποίο τον διάλεξε ο Θεός. Αργότερα, από την Ταρσό κάνει μικρές περιοδείες στα γύρω χωριά και τις πόλεις της Κιλικίας, για να κηρύξει τον λόγο του Θεού.20. Εκείνη την εποχή η Αντιόχεια ήταν μεγάλη και ένδοξη πόλη, η τρίτη ονομαστή σ’ όλη την οικουμένη μετά τη Ρώμη και την Αλεξάνδρεια. Εδώ κατέφυγαν πολλοί πιστοί στον Χριστό Ιουδαίοι, μετά τον διωγμό που έκανε ο Ηρώδης στην Εκκλησία των Ιεροσολύμων. Η δύναμη του Κυρίου ήταν μαζί τους κι ο λόγος του Θεού εξαπλωνόταν. Για να ενισχυθούν οι πιστοί της Αντιόχειας, έφθασε εδώ ο Απόστολος Βαρνάβας. Ήρθε και στήριξε στην πίστη τους αδελφούς. Βλέποντας όμως πόση ανάγκη είχε η τοπική εκκλησία από εργάτες του ευαγγελίου, θυμήθηκε τον Παύλο και πήγε στην Ταρσό να τον αναζητήσει. Πράγματι, ο Παύλος τον ακολούθησε στην Αντιόχεια. Έμειναν εδώ έναν ολόκληρο χρόνο, συμμετείχαν στις χριστιανικές συνάξεις, κήρυτταν αδιάκοπα για τον Χριστό και βάπτιζαν νέους πιστούς. Εδώ, στην Αντιόχεια, για πρώτη φορά οι πιστοί στο Χριστό ονομάστηκαν Χριστιανοί.21. Μια μέρα κατέφθασαν στην Αντιόχεια Χριστιανοί από τα Ιεροσόλυμα. Είπαν πως έπεσε μεγάλη πείνα κι οι αδελφοί βρίσκονται σε μεγάλη ένδεια. Ο Παύλος κι ο Βαρνάβας, ακολουθώντας την εντολή της αγάπης που ο Χριστός είχε διδάξει, έκαναν έρανο ανάμεσα στους αδελφούς της Αντιόχειας. Μαζεύτηκε ένα μεγάλο χρηματικό ποσό, το οποίο οι δυο Απόστολοι ανέλαβαν να μεταφέρουν στην Παλαιστίνη. Στα Ιεροσόλυμα οι πιστοί ταλαιπωρούνταν πολύ και από την πείνα αλλά και από τον διωγμό του βασιλιά Ηρώδη Αγρίπα. Σ’ εκείνον τον διωγμό σκοτώθηκε και ο Ιάκωβος ο Αδελφόθεος, (παιδί του Ιωσήφ). Είχε συλληφθεί και ο Απόστολος Πέτρος, αλλά με θαυμαστό τρόπο ο Θεός τον ελευθέρωσε.Κάνε κλικ παρακάτω, για ν΄ ακούσεις την αφήγηση του κειμένου

Read more: http://alliotikathriskeytika.blogspot.com/2013/11/blog-post_3986.html#ixzz2kMA6gKJD

Συνάντηση με τους μαθητές του Κυρίου / Παύλος Απόστολος Εθνών

16. Οι Ιουδαίοι της Δαμασκού τον άκουγαν απορημένοι: “Δεν είναι αυτός που στα Ιεροσόλυμα με τόση μανία καταδίωκε όλους εκείνους που ομολογούσαν την πίστη τους στον Χριστό; Δεν είναι αυτός που ήρθε ως εδώ για να συλλάβει και να οδηγήσει αλυσοδεμένους τους Χριστιανούς στους αρχιερείς; Πώς τώρα μας παρακινεί να πιστέψουμε κι εμείς στον Χριστό;”. Μερικοί πολύ φανατικοί αποφάσισαν να τον σκοτώσουν. Οι Χριστιανοί πληροφορήθηκαν τα σχέδιά τους και νύχτα φυγάδευσαν τον Σαούλ από τη Δαμασκό, κατεβάζοντάς τον κρυφά από τα τείχη μέσα σ’ ένα μεγάλο καλάθι, που το έλεγαν “σπυρίδα”.17. Από τη Δαμασκό ο Σαούλ επέστρεψε στα Ιεροσόλυμα. Ήθελε να συναντήσει τους μαθητές του Χριστού, να μιλήσει για Εκείνον, να μάθει για Εκείνον. Οι μαθητές ωστόσο ήταν πολύ δύσπιστοι, γιατί ήξεραν πόσο σκληρά δίωκε την Εκκλησία. Άραγε μπορούσαν να τον εμπιστευθούν; Ήταν ειλικρινής η αλλαγή του; Πρώτος τον πλησίασε ο Βαρνάβας. Ο Σαούλ, που από τώρα θα ονομάζεται Παύλος, του εξιστόρησε τη θαυμαστή μεταστροφή του. Ο Βαρνάβας ανέλαβε να τον συστήσει και στους υπόλοιπους Αποστόλους. Εκείνοι κατασυγκινημένοι τον δέχτηκαν με αδελφική αγάπη.18. Ο Παύλος φλεγόταν από την επιθυμία να κηρύξει σε όλους τη σωτηρία που προσφέρει ο Χριστός. Ο ίδιος ήταν μάρτυρας της αγάπης και των θαυμάτων Του. Καθώς ο Παύλος γνώριζε πολύ καλά την ελληνική γλώσσα, απευθύνθηκε προς τους ελληνιστές Ιουδαίους, δηλαδή εκείνους τους Ιουδαίους που μιλούσαν ελληνικά και ήταν επηρεασμένοι από τον ελληνικό πολιτισμό. Με πολύ ζήλο τους μιλούσε για τον Χριστό. Κήρυττε πως Αυτός είναι ο Μεσσίας που όλοι περίμεναν. Αλλά οι φανατικοί Ιουδαίοι δεν τον έβλεπαν με καλή διάθεση. Συνωμοτούσαν εναντίον του και σχεδίαζαν να τον σκοτώσουν.Κάνε κλικ παρακάτω, για ν΄ ακούσεις την αφήγηση του κειμένουΠηγή:http://www.pemptousia.gr

Read more: http://alliotikathriskeytika.blogspot.com/2013/11/blog-post_598.html#ixzz2kMAUAs5U

Πρώτη περιοδεία – Στην Κύπρο / Παύλος Απόστολος Εθνών

22. Οι δυο Απόστολοι, Παύλος και Βαρνάβας, έμειναν στα Ιεροσόλυμα όσο κρατούσε ο διωγμός, για να ενισχύουν τους Χριστιανούς. Μετά τον θάνατο του Ηρώδη, όταν τα πράγματα ησύχασαν, ο Βαρνάβας και ο Παύλος ξαναγύρισαν στην Αντιόχεια. Πήραν μαζί τους κι έναν νέο, τον Μάρκο Ιωάννη. Αργότερα ο Μάρκος θα έγραφε το Ευαγγέλιο, που στη σειρά της Καινής Διαθήκης είναι το δεύτερο.23. Ενώ οι τρεις βρίσκονταν στην Αντιόχεια και συμμετείχαν σε μια λατρευτική σύναξη, ακούστηκε θεϊκή φωνή που έλεγε: “Να μου ξεχωρίσετε τον Παύλο και τον Βαρνάβα για το έργο για το οποίο τους έχω καλέσει”. Μετά από πολλή προσευχή αποφάσισαν να φύγουν για την Κύπρο, για να διδάξουν κι εκεί τον λόγο του Θεού. Έτσι άρχισε η πρώτη περιοδεία του Αποστόλου Παύλου. Από την Αντιόχεια κατέβηκαν στην παραλιακή Σελεύκεια κι από εκεί με πλοίο πέρασαν στη Σαλαμίνα της Κύπρου. Η Κύπρος τότε είχε πεντακόσιες χιλιάδες κατοίκους, που μιλούσαν ελληνικά. Όλοι εκείνοι θα γνώριζαν τον Χριστό μέσα από το φλογερό κήρυγμα των Αποστόλων Παύλου και Βαρνάβα.24. Όταν έφτασαν στην Πάφο, τους κάλεσε ο ανθύπατος του νησιού Σέργιος Παύλος. Ήθελε κι αυτός ν΄ ακούσει το κήρυγμά τους. Εκεί ζούσε κι ένας μάγος, ψευδοπροφήτης Ιουδαίος, που ονομαζόταν Ελύμας. Αυτός έκανε ό,τι μπορούσε για να εμποδίσει τον ανθύπατο από την πίστη. Τότε ο Παύλος, φωτισμένος από το Άγιο Πνεύμα, του μίλησε πολύ αυστηρά: “Γιε του διαβόλου, που πολεμάς κάθε καλό, τώρα θα γνωρίσεις το χέρι του Κυρίου. Η οργή Του θα πέσει πάνω σου και θα τυφλωθείς για ένα διάστημα”. Την ίδια στιγμή ο Ελύμας έχασε το φως του. Ο ανθύπατος, βαθιά εντυπωσιασμένος από τη δύναμη του Κυρίου, πίστεψε στο κήρυγμα του Παύλου και βαπτίστηκε.Κάνε κλικ παρακάτω, για ν΄ ακούσεις την αφήγησηhttp://www.pemptousia.gr

Read more: http://alliotikathriskeytika.blogspot.com/2013/11/blog-post_1228.html#ixzz2kM9Uwjx7

Τέλος της πρώτης περιοδείας / Παύλος Απόστολος Εθνών

28. Οι ειδωλολάτρες ξαφνιάστηκαν. Πρώτη φορά έβλεπαν κάτι τέτοιο. Πίστεψαν πως μπροστά τους ήταν θεοί, ο Δίας κι ο Ερμής. Ο ιερέας του Δία έφερε στεφάνια να τους στεφανώσει και ταύρους για να τους προσφέρει θυσία. Ο Παύλος κι ο Βαρνάβας αντέδρασαν με οργή: “Τι είναι αυτά που κάνετε; Άνθρωποι σαν εσάς είμαστε κι εμείς. Ήρθαμε να σας βγάλουμε από την πλάνη των ειδώλων και να σας δείξουμε τον αληθινό Θεό. Είναι ο ζωντανός Θεός, που δημιούργησε τον ουρανό και τη θάλασσα”. Το πλήθος απογοητεύθηκε. Στο μεταξύ είχαν έρθει Ιουδαίοι από το Ικόνιο και την Αντιόχεια καταδιώκοντας τους Αποστόλους. Όρμησαν πάνω τους με πέτρες και λίγο έλειψε να τους σκοτώσουν. Η θέση των Αποστόλων ήταν και πάλι πολύ δύσκολη.29. Ευτυχώς οι Χριστιανοί των Λύστρων τους περιποιήθηκαν κι ο Θεός τους βοήθησε να συνέλθουν. Λίγο αργότερα έφυγαν για τη Δέρβη. Αφού κήρυξαν κι εκεί τον λόγο του Θεού, ξαναγύρισαν στις πόλεις Λύστρα, Ικόνιο και Αντιόχεια, στήριξαν τους αδελφούς στην πίστη και χειροτόνησαν πρεσβυτέρους σε κάθε εκκλησία. Πέρασαν ξανά από πόλεις της Πισιδίας και της Παμφυλίας, την Πέργη και την Αττάλεια, και τέλος έφτασαν στην Αντιόχεια της Συρίας, την πόλη απ’ όπου είχαν ξεκινήσει παραδομένοι στη Χάρη του Θεού για το έργο που τώρα ολοκλήρωσαν.30. Στην Αντιόχεια συγκέντρωσαν την Εκκλησία και διηγήθηκαν σε όλους όλα τα θαυμαστά που είχε κάνει ο Θεός στο ταξίδι τους. Αυτή ήταν η πρώτη περιοδεία του Αποστόλου Παύλου, που διήρκεσε πολλά χρόνια κι έγινε με τεράστια δυσκολία, αν λάβουμε υπόψη μας ότι εκείνη την εποχή τα ταξίδια γίνονταν κυρίως με τα πόδια από δρόμους δύσβατους και επικίνδυνους. Στην Αντιόχεια από τις συζητήσεις που έγιναν μεταξύ των πιστών και των Αποστόλων, προέκυψε ένα πρόβλημα που ταλαιπώρησε αρκετά την πρώτη εκκλησία. Θα έπρεπε όσοι εθνικοί γίνονται Χριστιανοί να τηρούν τις Εντολές και τον Νόμο των Εβραίων; Άλλοι έλεγαν ναι κι άλλοι όχι. Αποφασίστηκε λοιπόν να πάνε ο Παύλος με τον Βαρνάβα στα Ιεροσόλυμα και να συζητήσουν με τους άλλους Αποστόλους, ώστε να πάρουν μια κοινή απόφαση.Κάνε κλικ παρακάτω, για ν΄ ακούσεις την αφήγηση του κειμένου

Read more: http://alliotikathriskeytika.blogspot.com/2013/11/blog-post_9.html#ixzz2kM9tcFqW

# data[].attributes.headline
Ταινία με θέμα τον Απόστολο Παύλο και τη ζωή του σε δύο συνέχειες!

# data[].attributes.subject
Ταινία με θέμα τον Απόστολο Παύλο και τη ζωή του σε δύο συνέχειες!

# data[].attributes.attachment_link.title
Aπόστολος Παύλος Νο1

# data[].attributes.attachment_link.description
Μιά υπέροχη Βιβλική ταινία. Ευχαριστούμε θερμά την αδελφή μας Μ.Π. που επιμελήθηκε την επεξεργασία των υποτίτλων. Aπό: Χristianikanea

# data[].attributes.attachment_link.title
Aπόστολος Παύλος Νο2

# data[].attributes.attachment_link.description
Ευχαριστούμε την αδελφή μας Μ. Π για την Επεξεργασία Υποτίτλων στην Ταινία.

# data[].attributes.body
Ομαδοσυνεργατική Μέθοδος Διδασκαλίας. Ομάδες Τμήματος – Πλάνο Τάξης

Εργασίες α’ εβδομάδας με θέμα την

ενότητα 6: Μεταστροφή του Αποστόλου Παύλου

1. Κ. Πανορμίτης – Λ. Σάββας, Μαρία Κ. – Θεμελίνα Ζ., Νικηφόρος Αθ.

Θέμα Εργασίας : α) Πληροφορίες για τις οργανώσεις υποστήριξης παιδών με καρκίνο “ΕΛΠΙΔΑ”, και “ΦΛΟΓΑ”. β) Ποια σχέση έχουν με την ιεραποστολή οι οργανώσεις αυτές; ποια στοιχεία της ιεραποστολής διαθέτουν; Δικαιολογήστε την άποψή σας

2. Νικόλας Κ. – Ν. Ιωάννης, Θεμελίνα Κ. –  Καλλιόπη Λ., Άγγελος Κ.

Θέμα Εργασίας : α) Πληροφορίες για τον Γάλλο Ραούλ Φολερώ, τον υπερασπιστή των λεπρών. β) Ποια σχέση έχει με την ιεραποστολή η ζωή και η δράση του Ραούλ Φολερώ; Δώστε παραδείγματα.

3. Σαββίνα Ερ. – Αντωνία Κ., Θεόφιλος Β. – Κωνσταντίνος Β., Μαρία Ανδ.

Θέμα Εργασίας : α) Πληροφορίες για την ορθόδοξη Ιεραποστολή στην Αλάσκα, στην Ιρλανδία, στους Σλάβους.

β)  Πόσο επικίνδυνο είναι να γίνει κάποιος Ιεραπόστολος; Ποια δύναμη υποκινεί τους ιεραποστόλους στην αποστολή τους; Πάρτε παραδείγματα από τη ζωή και τη δράση του αποστόλου Παύλου.

4. Γεωργία Ζ. – Αγγελική Κ., Μιχάλης Κ. – Θεόδωρος Τσ.

Θέμα Εργασίας :  α) Πληροφορίες για την Ορθόδοξη Ιεραποστολή στην Κορέα

β) Ποιες επιδράσεις είχε η περιοχή της χώρας που δέχτηκε την ορθόδοξη πίστη; Ποια διαφορά έχει η περιοχή που δεν την δέχτηκε; Πώς επηρεάζει η ορθόδοξη ιεραποστολή τους διαφορετικούς πολιτισμούς και τις διαφορετικές νοοτροπίες; Ποιες συνέπειες εμφανίζονται στη ζωή των ανθρώπων που συναντούν τον ορθόδοξο τρόπο ζωής; Δικαιολογήστε τη γνώμη σας.

Οι εργασίες θα παραδίδονται κάθε εβδομάδα, ημέρα Τρίτη.

# data[].attributes.headline
Ομαδοσυνεργατική Μέθο

# data[].attributes.body
Ομαδοσυνεργατική Μέθοδος Διδασκαλίας – Ομάδα 1- “Φλόγα”

1. Κ. Πανορμίτης – Λ. Σάββας, Μαρία Κ. – Θεμελίνα Ζ., Νικηφόρος Αθ.

Θέμα Εργασίας : α) Πληροφορίες για τις οργανώσεις υποστήριξης παιδών με καρκίνο “ΕΛΠΙΔΑ”, και “ΦΛΟΓΑ”. β) Ποια σχέση έχουν με την ιεραποστολή οι οργανώσεις αυτές; ποια στοιχεία της ιεραποστολής διαθέτουν; Δικαιολογήστε την άποψή σας

Από τον Σάββα Λ.

Ιστορικό Ίδρυσης

Αυτό που οδήγησε τους γονείς να ιδρύσουν τη Φλόγα ήταν  η επιτακτική ανάγκη για βελτίωση της ιατρικής, ψυχικής και κοινωνικής φροντίδας των παιδιών τους. Η Φλόγα ιδρύθηκε το 1982 από ελάχιστους γονείς, στο Νοσοκομείο Αγλαία Κυριακού με τη βοήθεια των γιατρών και των νοσηλευτών. Πρόσφατα με τροποποίηση στο καταστατικό  η Φλόγα έγινε Σύλλογος γονιών παιδιών και εφήβων. Σήμερα η Φλόγα είναι Πανελλήνιος Σύλλογος και αγκαλιάζει χιλιάδες οικογένειες σε όλη την Ελλάδα με αιρετούς εκπροσώπους στις περισσότερες περιφέρειες της χώρας.

Οι στόχοι μας

27 χρόνια δίπλα στο παιδί με καρκίνο. Διεκδικούμε : Ουσιαστική παρουσία και δυνατότητα παρέμβασης στα θέματα της ιατρικής ψυχικής και κοινωνικής φροντίδας των παιδιών μας. Στις βασικές επιδιώξεις μας περιλαμβάνονται :

Θεσμικό πλαίσιο που να διέπει τη νοσηλεία του παιδιού.

Εκπαίδευση παιδιάτρων στα ογκολογικά τμήματα.

Λειτουργία ακτινοθεραπευτικού κέντρου για παιδιά.

Φροντίδα εφήβων στα παιδιατρικά νοσοκομεία.

Ψυχολογική στήριξη των οικογενειών.

Σαφής, ειλικρινής ενημέρωση του γονιού.

Κοινωνική φροντίδα.

Ενημέρωση της κοινής γνώμης για τον καρκίνο στο παιδί.

Η Φλόγα θα συνεχίσει :

Όσο ο καρκίνος σκοτώνει το ένα από τα τρία παιδιά που νοσούν.

Όσο ο καρκίνος θεωρείται επάρατος και όσο ο λαός μας φοβάται ακόμα και να προφέρει το όνομα του.

Όσο η πολιτεία δεν ανταπεξέρχεται ικανοποιητικά στις υποχρεώσεις της.

Καταστατικό

Σωματείου με την επωνυμία :  ΣΥΛΛΟΓΟΣ ΓΟΝΙΩΝ ΠΑΙΔΙΩΝ ΜΕ ΝΕΟΠΛΑΣΜΑΤΙΚΗ ΑΣΘΕΝΕΙΑ «Η ΦΛΟΓΑ» ΤΡΟΠΟΠΟΙΗΣΗ  25-2-2007 ΚΕΦΑΛΑΙΟ Α΄ ΑΡΘΡΟ 1 Ίδρυση Ιδρύεται Σωματείο,  μη κερδοσκοπικού χαρακτήρα,  με την επωνυμία «Σύλλογος Γονιών παιδιών με νεοπλασματική ασθένεια – Η ΦΛΟΓΑ με έδρα τον Δήμο της Αθήνας. ΑΡΘΡΟ 2 Σκοπός του Συλλόγου είναι:

1. Η προάσπιση και προώθηση με κάθε νόμιμο τρόπο των ιατρικών, ηθικών, κοινωνικών και υλικών συμφερόντων των παιδιών και εφήβων και των οικογενειών τους.

2. Η συμπαράσταση και κάθε μορφής βοήθεια προς τις οικογένειες των παιδιών και εφήβων με  νεοπλασματική ασθένεια.

3. Η αντιμετώπιση ειδικών προβλημάτων μέσα στις οικογένειες που έχουν παιδιά με νεοπλασματική ασθένεια στα νοσοκομεία καθώς και στο ευρύτερο κοινωνικό σύνολο.

4. Η ενημέρωση και η διαφώτιση των μελών του και της Ελληνικής κοινωνίας γενικότερα, πάνω στις νεοπλασματικές ασθένειες, τα προβλήματα που δημιουργούνται στα παιδιά και τις οικογένειες τους από αυτές και την κατάσταση και προοπτικές που υπάρχουν για τα θέματα αυτά, σε όλο τον κόσμο.

5. Η ίδρυση και οργάνωση εξειδικευμένων και άρτια εξοπλισμένων νοσηλευτικών μονάδων για παιδιά στην χώρα μας, η διασφάλιση της χρηματοδότησης τους και η επιδίωξη νομοθετικής ρύθμισης θεμάτων σχετικά με τις νεοπλασματικές ασθένειες στα παιδιά.

6. Η δημιουργία, οργάνωση και λειτουργία μονάδων ή υπηρεσιών για την ιατρική, ψυχική και κοινωνική φροντίδα των παιδιών με καρκίνο, όπως Παιδότοποι, η  δημιουργία Τράπεζας   και Μυελού των οστών. Οι μονάδες ή υπηρεσίες αυτές  θα εποπτεύονται και θα λειτουργούν από Επιτροπή που ορίζεται με απόφαση του Διοικητικού Συμβουλίου της Φλόγας.

ΑΡΘΡΟ 3 Ο Σύλλογος επιδιώκει την πραγματοποίηση των σκοπών του με τα παρακάτω μέσα και ενέργειες:

1. Διαβήματα προς τους αρμόδιους Κρατικούς φορείς (Υπουργεία, Δημόσιους Οργανισμούς), τους Επιστημονικούς Συλλόγους (Ιατρικούς, Φαρμακευτικούς κλπ), κοινωνικούς φορείς καθώς και προς κάθε άλλο φορέα που έχει τη δυνατότητα να συμβάλει στην επιτυχία των στόχων του Συλλόγου.

2. Επαφή και επικοινωνία με ανάλογους φορείς  ή Συλλόγους της χώρας μας, άλλων χωρών ή διεθνείς.

3. Διοργάνωση διαλέξεων, συζητήσεων, δημοσιεύσεων και οποιωνδήποτε άλλων εκδηλώσεων κριθούν πρόσφορες.

4. Ηθική και οικονομική ενίσχυση σε όλες τις οικογένειες που έχουν παιδιά με νεοπλασματική ασθένεια.

5. Σύσταση Επιτροπών και ομάδων για την ανάλυση συγκεκριμένων προβλημάτων, εξαγωγή συμπερασμάτων σ αυτά και τον προσδιορισμό νέων βάσεων αλληλοβοηθείας και συμπαράστασης στα παιδιά και τις οικογένειες τους.

6. Γενικά, δημιουργία όλων εκείνων των όρων και προϋποθέσεων για την πραγματοποίηση στόχων του Συλλόγου, με δεδομένη την ιδιαιτερότητα των νεοπλασματικών ασθενειών, της ηλικίας των ασθενών παιδιών και της ψυχολογίας που διαμορφώνεται σ αυτά και τις οικογένειες τους, μέσα στα πλαίσια και την παράδοση της Ελληνικής κοινωνίας.

Ακόμη, το ξεπέρασμα της κοινωνικής απομόνωσης των οικογενειών με νεοπλασματικά παιδιά και τη δημιουργία καταλλήλων συνθηκών για ομαλή προσαρμογή τους στο κοινωνικό περιβάλλον – ειδικότερα το σχολείο και την γειτονιά. ΚΕΦΑΛΑΙΟ Β’ ΜΕΛΗ – ΔΙΚΑΙΩΜΑΤΑ – ΥΠΟΧΡΕΩΣΕΙΣΑΡΘΡΟ 4 Τα μέλη της ΦΛΟΓΑΣ  διακρίνονται σε τακτικά, αρωγά και επίτιμα.

1. Ως Τακτικά Μέλη του Συλλόγου εγγράφονται οι γονείς και κηδεμόνες παιδιών και εφήβων  με νεοπλασματική ασθένεια.

2. Ως αρωγά Μέλη του Συλλόγου εγγράφονται τα πρόσωπα  που παρέχουν υπηρεσίες στα παιδιά με νεοπλασματικές ασθένειες (ιατρική,  ψυχική,  κοινωνική ή άλλη φροντίδα) λοιποί συγγενείς των παιδιών με νεοπλασματική ασθένεια καθώς και πρόσωπα που με οποιονδήποτε τρόπο συντελούν στην πραγματοποίηση των σκοπών του Συλλόγου.

3. Ως Επίτιμα Μέλη του Συλλόγου εγγράφονται άτομα που συντελούν στην επιτυχία των στόχων του Συλλόγου προσφέροντας ιδιαίτερες υπηρεσίες και δεν υποχρεώνονται να καταβάλουν το δικαίωμα εγγραφής και συνδρομής.

ΑΡΘΡΟ 5 Η εγγραφή των τακτικών μελών γίνεται με απόφαση του Διοικητικού Συμβουλίου μετά από σχετική αίτηση. ΑΡΘΡΟ 6 Επίτιμα μέλη ανακηρύσσονται από τη Γενική Συνέλευση του Συλλόγου,  μετά από πρόταση του Διοικητικού Συμβουλίου, τα άτομα που πληρούν τις προϋποθέσεις του Άρθρου 4 , αυτού του καταστατικού. ΑΡΘΡΟ 7 Κάθε μέλος έχει δικαίωμα να αποχωρήσει από το Σύλλογο. Η αποχώρηση πρέπει να γίνεται γνωστή δύο μήνες πριν την λήξη της λογιστικής χρονιάς  και πραγματοποιείται με τη λήξη της. ΑΡΘΡΟ 8 Κάθε μέλος που παραβαίνει νόμιμες υποχρεώσεις,  που απορρέουν από το Καταστατικό αυτό ή με όποιον άλλο τρόπο αντιδράει στους σκοπούς του Συλλόγου, ή δεν  καταβάλλει την καθορισμένη συνδρομή για ένα χρόνο, διαγράφεται με απόφαση του Διοικητικού Συμβουλίου. Ενάντια στην απόφαση αυτή το μέλος που διαγράφεται μπορεί να προσφύγει την πρώτη τακτική Γενική Συνέλευση μετά τη διαγραφή του. ΑΡΘΡΟ 9 Τα Τακτικά Μέλη έχουν όλα τα δικαιώματα και τις υποχρεώσεις που αναφέρονται στο Καταστατικό του Συλλόγου και το Νόμο, ιδιαίτερα δε:

1. Να συμμετέχουν στις Γενικές Συνελεύσεις και να παίρνουν μέρος στις αποφάσεις.

2. Να εκλέγουν τα όργανα της Διοίκησης και να εκλέγονται σε αυτά.

3. Να πληρώνουν τις συνδρομές τους.

4. Να τηρούν το καταστατικό.

Τα  Αρωγά μέλη έχουν τα ακόλουθα δικαιώματα και υποχρεώσεις:

1. Να συμμετέχουν με δικαίωμα λόγου στις Γενικές Συνελεύσεις.

2. Να πληρώνουν τη συνδρομή που ορίζεται από τη Γενική Συνέλευση.

3. Να τηρούν το καταστατικό.

Τα Επίτιμα μέλη απονέμεται ο αντίστοιχος τίτλος με απόφαση της Γενικής Συνέλευσης και έχουν δικαίωμα λόγου στις συνελεύσεις του Συλλόγου. ΚΕΦΑΛΑΙΟ  Γ‘ ΑΡΘΡΟ 10 Οι πόροι του Συλλόγου αποτελούνται από το δικαίωμα εγγραφής, τις εισφορές, τακτικές και έκτακτες, καθώς και κάθε δωρεά ή κληρονομιά. Το δικαίωμα εγγραφής για κάθε μέλος ανέρχεται σε 5 €, ενώ η ετήσια εισφορά ανέρχεται σε 10 €. Με απόφαση της η Γενική Συνέλευση μπορεί να τροποποιεί τα ποσά δικαιώματος εγγραφής και της ετήσιας εισφοράς.Η ετήσια εισφορά για τα αρωγά μέλη ανέρχεται σε 50 € (χωρίς δικαίωμα εγγραφής) ΑΡΘΡΟ 11 Το Διοικητικό Συμβούλιο με πλειοψηφία αποφασίζει για την ανακήρυξη δωρητών, ευεργετών και μεγάλων ευεργετών του Συλλόγου και τα ονόματα τους καταχωρούνται σε ειδικούς πίνακες. ΚΕΦΑΛΑΙΟ Δ’ ΟΡΓΑΝΑ ΔΙΟΙΚΗΣΗΣ ΤΟΥ ΣΩΜΑΤΕΙΟΥ ΑΡΘΡΟ 12 Τα όργανα Διοίκησης του Συλλόγου είναι:

1. Η Γενική Συνέλευση των μελών του.

2. Το Διοικητικό Συμβούλιο

3. Η εξελεγκτική Επιτροπή, και

4. Το Γενικό Συμβούλιο

Προβλέπεται η δημιουργία τμημάτων στην περιφέρεια. «Τμήμα» θεωρείται κάθε «Γεωγραφική Περιφέρεια»  της χώρας.

Για κάθε Τμήμα εκλέγονται  τρεις (3)  γονείς / κηδεμόνες, μέλη.

Τα μέλη  των Τμημάτων εκλέγονται από τη Γενική Συνέλευση, κατά τη διεξαγωγή των αρχαιρεσιών για το Διοικητικό Συμβούλιο.

Μέσα σε 10 μέρες από την εκλογή τους,  τα εκλεγέντα μέλη συνέρχονται σε σώμα και εκλέγεται ο «Εκπρόσωπος» του κάθε Τμήματος.

Σε περίπτωση που δεν υπάρχουν 3 υποψήφιοι, ορίζεται προσωρινός εκπρόσωπος από το Δ.Σ., μέχρι να υπάρξουν 3 τουλάχιστον υποψήφιοι.

ΓΕΝΙΚΗ ΣΥΝΕΛΕΥΣΗ ΑΡΘΡΟ 13 Η Γενική Συνέλευση είναι το ανώτερο όργανο του Συλλόγου.

1. Αποφασίζει για κάθε θέμα που προβλέπεται από το καταστατικό και το νόμο.

2. Αποφασίζει για τη λογοδοσία του Διοικητικού Συμβουλίου, τον οικονομικό απολογισμό και τον προϋπολογισμό.

3. Αποφασίζει για την τροποποίηση του καταστατικού.

4. Εκλέγει το Διοικητικό Συμβούλιο και την Εξελεγκτική Επιτροπή.

5. Αποφασίζει για την ενδεχόμενη διάλυση του Συλλόγου και γενικά για όλα τα θέματα του Συλλόγου.

ΑΡΘΡΟ 14 Η Γενική Συνέλευση συγκαλείται τακτικά μια φορά το χρόνο, μέσα στο πρώτο εικοσαήμερο του Γενάρη και έκτακτα με απόφαση του Διοικητικού Συμβουλίου, ή όταν το ζητήσουν το ένα πέμπτο από τα τακτικά μέλη με αίτηση τους προς το Διοικητικό Συμβούλιο, που πρέπει να αναγράφει και τα θέματα της ημερήσιας διάταξης που προτείνουν. Το Διοικητικό Συμβούλιο είναι υποχρεωμένο σε (15) μέρες από την αίτηση να αποφασίσει την σύγκληση της Γενικής Συνέλευσης. Στην Τακτική Γενική Συνέλευση γίνεται έκθεση λογοδοσίας του Διοικητικού Συμβουλίου και γίνεται απολογισμός και ο προϋπολογισμός της οικονομικής χρήσης. Σ αυτήν ανακοινώνεται και η έκθεση της Εξελεγκτικής Επιτροπής. Η Τακτική Γενική Συνέλευση κάθε δύο χρόνια εκλέγει το Διοικητικό Συμβούλιο και την εξελεγκτική Επιτροπή του Συλλόγου και τα μέλη των Τμημάτων του. Η Γενική Συνέλευση συγκαλείται με πρόσκληση του Διοικητικού Συμβουλίου, που στέλνεται στα μέλη οκτώ μέρες πριν την ημερομηνία που ορίζεται η Γενική Συνέλευση και τοιχοκολλείται στα γραφεία του Συλλόγου. Στην πρόσκληση,  πρέπει να γράφονται τα θέματα της ημερήσιας διάταξης, η μέρα, η ώρα και ο τόπος   που θα γίνει η Γενική Συνέλευση. Η Γενική Συνέλευση βρίσκεται σε απαρτία όταν παρευρίσκονται σ αυτήν τα μισά τουλάχιστον τακτικά μέλη που έχουν πληρώσει την συνδρομή τους. Αν δεν γίνει απαρτία, χωρίς άλλη διαδικασία η Γενική Συνέλευση  συνέρχεται στον ίδιο τόπο και την ίδια ώρα, επτά ακριβώς ημέρες  μετά την ημερομηνία της κανονισμένης ημερομηνίας σύγκλησης της οπότε βρίσκεται σε απαρτία ανεξάρτητα από τον αριθμό των μελών που παραβρίσκονται. Οι αποφάσεις της Γενικής Συνέλευσης παίρνονται με απόλυτη πλειοψηφία των παρόντων, εκτός αν διαφορετικά ορίζεται από το Νόμο. Σε περίπτωση ισοψηφίας σε θέματα εκλογής προσώπου, η εκλογή γίνεται με κλήρωση. Η ψηφοφορία στη Γενική Συνέλευση γίνεται με ανάταση του χεριού ή και ονομαστικά. Η ψηφοφορία σε θέματα ανάδειξης οργάνων διοίκησης του Συλλόγου γίνεται μυστικά και η ψηφοφορία σε θέματα εμπιστοσύνης σε πρόσωπα ή άλλα προσωπικά θέματα. Μόλις συγκληθεί η Γενική Συνέλευση, τις εργασίες διευθύνει ο Πρόεδρος του Διοικητικού Συμβουλίου και γίνεται η εκλογή Προέδρου της Γενικής Συνέλευσης και Γραμματέα με ψηφοφορία που γίνεται με ανάταση του χεριού.

Ο  Πρόεδρος και ο Γραμματέας αναλαμβάνουν αμέσως την διεύθυνση των εργασιών της Γενικής Συνέλευσης.

Κάθε διετία και πριν τις αρχαιρεσίες εκλέγεται με ανάταση του χεριού, τριμελής Εφορευτική Επιτροπή για την διεξαγωγή των αρχαιρεσιών. Τα μέλη του Διοικητικού Συμβουλίου δεν μπορούν να εκλεγούν στις θέσεις Προέδρου και Γραμματέα της Γενικής Συνέλευσης. ΔΙΟΙΚΗΤΙΚΟ ΣΥΜΒΟΥΛΙΟ ΑΡΘΡΟ 15 Ο Σύλλογος μεταξύ δύο Γενικών Συνελεύσεων διοικείται από το Διοικητικό Συμβούλιο που αποτελείται από επτά (7) μέλη.Τον Πρόεδρο, τον Αντιπρόεδρο, τον Γενικό Γραμματέα, τον Ταμία και τρεις Συμβούλους.Το Διοικητικό Συμβούλιο εκλέγεται για δύο χρόνια από την Τακτική Γενική Συνέλευση.Από την ίδια Γενική Συνέλευση εκλέγονται 7 αναπληρωματικά μέλη. Δέκα (10) μέρες μετά την εκλογή του, το Διοικητικό Συμβούλιο,  συγκαλείται με πρόσκληση από τον Σύμβουλο που πλειοψήφησε, συγκροτείται σε Σώμα, και αναλαμβάνει τα καθήκοντα του από το Διοικητικό Συμβούλιο που απέρχεται. Η συγκρότηση σε σώμα γίνεται με μυστική ψηφοφορία και εκλέγονται ο Πρόεδρος, ο Αντιπρόεδρος, ο Γενικός Γραμματέας και ο Ταμίας και αναπληρωτής Ταμίας. Επί πλέον εκλέγονται και τα μέλη που θα εκπροσωπούν τον Σύλλογο στη «Πανελλήνια Ομοσπονδία Συλλόγων – Σωματείων γονέων και κηδεμόνων ατόμων με αναπηρίες». Η εκλογή σε άλλη θέση διοίκησης δεν αποκλείει την εκλογή σε θέσεις των εκπροσώπων στη παραπάνω Ομοσπονδία. ΑΡΘΡΟ 16 Το Διοικητικό Συμβούλιο συνεδριάζει τακτικά μια φορά το μήνα και έκτακτα όποτε προκύψει ανάγκη με πρόσκληση του Προέδρου.Το Διοικητικό Συμβούλιο βρίσκεται σε απαρτία όταν παρευρίσκονται τέσσερα (4) τουλάχιστον μέλη του και οι αποφάσεις του παίρνονται κατά πλειοψηφία.Το Διοικητικό Συμβούλιο εκπροσωπεί το Σύλλογο για την απόκτηση δικαιωμάτων και ανάληψη υποχρεώσεων.Τα μέλη του Διοικητικού Συμβουλίου είναι προσωπικά υπεύθυνα για την εκπλήρωση των υποχρεώσεων τους και δεν δικαιούνται καμιάς αμοιβής.Μέλος του Διοικητικού Συμβουλίου που για οποιονδήποτε λόγο παραιτείται από την θέση του, αντικαθίσταται από το αναπληρωματικό μέλος.Μέλος του Διοικητικού Συμβουλίου που απουσιάζει αδικαιολόγητα από τρεις συνεχείς  τακτικές συνεδριάσεις, θεωρείται ότι έχει παραιτηθεί και αντικαθίσταται. ΑΡΘΡΟ 17Πρόεδρος – Αντιπρόεδρος Ο Πρόεδρος συγκαλεί Διοικητικό Συμβούλιο, διευθύνει τις εργασίες του και υπογράφει μαζί με τον Γενικό Γραμματέα όλα τα έγγραφα του Συλλόγου.Τον Πρόεδρο αναπληρώνει ο Αντιπρόεδρος στα καθήκοντα του. Γενικός Γραμματέας Ο Γενικός Γραμματέας τηρεί τα βιβλία του Συλλόγου, δηλαδή :

Βιβλίο Πρακτικών Γενικής Συνέλευσης

Βιβλίο Πρακτικών Διοικητικού Συμβουλίου

Μητρώο Μελών, και

Βιβλίο Αλληλογραφίας

Ο Γενικός Γραμματέας φυλάει και τη σφραγίδα του Συλλόγου.

Τον Γενικό Γραμματέα αναπληρώνει ένας Σύμβουλος.

Ο Ταμίας

Τηρεί τα διαχειριστικά και λογιστικά βιβλία που προβλέπονται από το Νόμο.

Ενεργεί εισπράξεις και διπλότυπες αποδείξεις όπου υπογράφει.

Ενεργεί πληρωμές με βάση εντάλματα πληρωμών που υπογράφονται  από τον Πρόεδρο.

Καταθέτει έντοκα στη Τράπεζα που αποφασίζει το Διοικητικό Συμβούλιο στο όνομα του Συλλόγου τα μετρητά πάνω από χρηματικό ποσό που καθορίζεται με απόφαση του Διοικητικού Συμβουλίου.

Είναι προσωπικά υπεύθυνος και υπόλογος για κάθε διαχειριστική ανωμαλία, παράλειψη ή έλλειψη χρημάτων.

Υποβάλλει κάθε χρόνο στο Διοικητικό Συμβούλιο έκθεση της κατάστασης του ταμείου και στις Γενικές Συνελεύσεις Απολογισμό και Προϋπολογισμό.

Αναπληρώνεται από ένα σύμβουλο.

ΑΡΘΡΟ 18 Η Εξελεγκτική Επιτροπή είναι τριμελής και εκλέγεται από τακτική Γενική Συνέλευση για δύο χρόνια. Εργο της Εξελεγκτικής Επιτροπής είναι η εποπτεία και ο έλεγχος των πράξεων και της διαχείρισης του Διοικητικού Συμβουλίου και επιβλέπει αν είναι σύμφωνες με το Νόμο, το καταστατικό και τις αποφάσεις της Γενικής Συνέλευσης. Εχει το δικαίωμα να εξετάζει τα έγγραφα και τα βιβλία του Συλλόγου οποτεδήποτε και να ζητάει να δει το περιεχόμενο του ταμείου. Συντάσσει έκθεση για την διαχείριση του Διοικητικού Συμβουλίου που την υποβάλλει στην Τακτική Γενική Συνέλευση.Η Εξελεγκτική Επιτροπή στην πρώτη συνεδρίαση της μετά την εκλογή της εκλέγει τον Πρόεδρο της που διευθύνει τις εργασίες της. ΑΡΘΡΟ 18α Το Γενικό Συμβούλιο της ΦΛΟΓΑΣ συγκροτείται από τα μέλη του Δ.Σ. του Συλλόγου και από τους «Εκπροσώπους» των Τμημάτων της χώρας που έχουν ψηφιστεί κατά τη Γενική Συνέλευση και έχει εισηγητικό και συμβουλευτικό χαρακτήρα προς το Διοικητικό Συμβούλιο. Το Γενικό Συμβούλιο συνεδριάζει τακτικά, 2 φορές το χρόνο και έκτακτα όποτε παραστεί ανάγκη. Μελετά και εισηγείται δράσεις για το συνολικό έργο της Φλόγας και συγκεκριμένα για τα προγράμματα της Φλόγας που αφορούν όλα τα παιδιά με καρκίνο σε Πανελλαδική κλίμακα ή καλύπτουν πολλούς χώρους (ευρύτερες γεωγραφικές περιοχές).Το Γενικό Συμβούλιο συντονίζει τη δραστηριότητα του Συλλόγου σε όλη την Ελλάδα.

ΚΕΦΑΛΑΙΟ Ε’

Τελικές διατάξεις ΑΡΘΡΟ 19 Το Καταστατικό αυτό μπορεί να τροποποιηθεί σε όλες του τις διατάξεις σε έκτακτη Γενική Συνέλευση ειδική για τον σκοπό αυτό, με την παρουσία του μισού (1/2) τουλάχιστον των τακτικών μελών που έχουν πληρώσει την συνδρομή τους και με πλειοψηφία των τριών τετάρτων (3/4) αυτών που παρευρίσκονται. Ακόμη, για κάθε ζήτημα που δεν προβλέπεται από το Καταστατικό αυτό αποφασίζει η Γενική Συνέλευση αυτή. ΑΡΘΡΟ 20 Η σφραγίδα του Συλλόγου είναι στρογγυλή και φέρει την επωνυμία του Συλλόγου με το λογότυπο ΦΛΟΓΑ. Επίσης προβλέπεται στρογγυλή σφραγίδα με το λογότυπο του Συλλόγου στην οποία αναγράφεται το κάθε Τμήμα που εκπροσωπείται από αιρετούς εκπροσώπους, για χρήση στα αντίστοιχα Τμήματα σε έγγραφα τοπικού χαρακτήρα. Οι εκπρόσωποι των Τμημάτων είναι αρμόδιοι για την :

Είσπραξη δωρεών και χορηγιών προς τον Σύλλογο.

Εκδοση ευχαριστηρίων προς τους χορηγούς της περιοχής τους.

Αλληλογραφία με τις τοπικές αρχές για θέματα που αφορούν την περιοχή τους.

Οργάνωση τοπικών εκδηλώσεων, αιμοδοσίας, φιλανθρωπικών αγορών, ενημέρωσης για τον παιδικό καρκίνο κλπ.

Χορήγηση οικονομικών ενισχύσεων στις οικογένειες της περιφέρειας τους, σύμφωνα με την πρακτική που εφαρμόζεται ενιαία για όλη την Ελλάδα, με απόφαση Γενικού Συμβουλίου.

ΑΡΘΡΟ 21 Ο Σύλλογος διαλύεται με απόφαση ειδικής έκτακτης Γενικής Συνέλευσης με την παρουσία των τριών τετάρτων (3/4) τουλάχιστον των μελών που έχουν πληρώσει την συνδρομή τους και με πλειοψηφία των τριών τετάρτων. Σ αυτή την περίπτωση η περιουσία του Συλλόγου περιέρχεται στα νοσοκομεία ΑΓΛΑΙΑ ΚΥΡΙΑΚΟΥ και ΑΓΙΑ ΣΟΦΙΑ.  Ειδικότερα, ο ευρισκόμενος επί της οδού Αιγίου, Αρκαδίας και  Δ. Πύρρου Ξενώνας του Συλλόγου, θα τελεί υπό την εποπτεία των διοικήσεων των εν λόγω νοσοκομείων και θα διατίθεται για την φιλοξενία παιδιών από όλη την Ελλάδα, τα οποία πάσχουν από νεοπλασματική νόσο και νοσηλεύονται στα παραπάνω νοσοκομεία ή άλλα νοσοκομεία των Αθηνών. Μεταβατικές διατάξεις ΑΡΘΡΟ 22 Το πρώτο Διοικητικό Συμβούλιο εκλέγεται μέσα σε 3 μήνες από την έγκριση του Καταστατικού του Συλλόγου. ΑΡΘΡΟ 23 Το καταστατικό αυτό αποτελείται από είκοσι τρία (23) άρθρα,  διαβάστηκε ολόκληρο και επικυρώθηκε στη συνεδρίαση των ιδρυτικών μελών του Συλλόγου και υπογράφτηκε στην Αθήνα στο Αμφιθέατρο του Νοσοκομείου Παίδων Αγλαΐα Κυριακού, οδός Θηβών και Λιβαδίσιας.Τροποποιήθηκε στην Έκτακτη Γενική Καταστατική Συνέλευση που πραγματοποιήθηκε στην Αθήνα στις 25-2-2007 στο αμφιθέατρο του Νοσοκομείου Παίδων Π. & Α. Κυριακού. Οτι δεν προβλέπεται στο παρόν Καταστατικό, ρυθμίζεται από τους ισχύοντες Νόμους και τις αποφάσεις της Γενικής Συνέλευσης.Η καλή εφαρμογή και η πιστή τήρηση των διατάξεων του παρόντος Καταστατικού, αποτελεί πρώτιστο και κυρίαρχο καθήκον των μελών και των Διοικητικών Οργάνων του Συλλόγου.Εφαρμογή των τροποποιήσεων άρχεται από την ημερομηνία έγκρισης από το Πρωτοδικείο Αθηνών. Μαρία Τρυφωνίδη                                    Γεωργία Χριστοφόρου Πρόεδρος                                                    Γενική Γραμματέας

# data[].attributes.headline
Ομαδοσυνεργατική Διδα

# data[].attributes.body
Ομαδοσυνεργατική Διδασκαλία – Ομάδα 2 – Ραούλ Φολερώ

Ο Ραούλ Φολερώ γεννήθηκε στη Νεβέρ στις 17 Αυγούστου 1903 και πέθανε στο Παρίσι στις 6 Δεκεμβρίου 1977. Ήταν συγγραφέας και δημοσιογράφος γαλλικών, δημιουργός της Παγκόσμιας Ημέρας του αγώνα κατά της λέπρας. Έγραψε ένα βιβλίο με τίτλο: «Αν ο Χριστός χτυπήσει αύριο την πόρτα σας, θα τον αναγνωρίσετε;» Γιατί ο Χριστός βρίσκεται στο πρόσωπο του κάθε συνανθρώπου, ασχέτως το χρώμα, τη θρησκεία ή την καταγωγή του. Σκοπός του ήταν, με αυτό το βιβλίο να μας δείξει, όπως έκανε και ο Απόστολος Παύλος, ότι δεν πρέπει να κάνουμε διακρίσεις, πρέπει μέσα από τη δική μας αγάπη να βλέπουμε το πρόσωπο του ταπεινού και απλού ανθρώπου ως εικόνα του Θεού.

Οι μαθητές του Γ1:

Θεμελίνα Κ., Άγγελος Κ., Νικόλας Κ., Γιάννης Ν., Πόπη Λ.

Ραούλ Φολερώ, του Γιάννη Ν.

Ο Ακαδημαϊκός και Ιεραπόστολος Ραούλ Φολερώ γεννήθηκε στη Νεβέρ της Γαλλίας το 1903. Σπούδασε νομικά. Ασχολήθηκε με το Γαλλικό Θέατρο, τη συγγραφή θεατρικών έργων και την ποίηση. Στην ηλικία των 25 ετών σε κάποιο ταξίδι του στην Αφρική, γνώρισε τους χανσενικούς (λεπρούς). Από τότε διαπιστώνοντας πως οι χανσενικοί αποτελούν την πιο “θλιβερή μειονότητα”, αποφάσισε να αφιερώσει όλη την υπόλοιπη ζωή του για την κοινωνική αποκατάσταση αυτών των δεκαπέντε εκατομμυρίων ανθρώπων, που η άγνοια, ο εγωϊσμός και η δειλία μας τους έκαναν λεπρούς. Έκανε πενήντα φορές το γύρο της γης, ξεσηκώνοντας λαούς και έθνη για μια καινούρια αντιμετώπιση της ασθένειας, που ονομαζόταν λέπρα και για την οποία υπήρχε γιατρειά!

Ο Ραούλ Φολερώ πέθανε στις 6 Δεκεμβρίου του 1977.

Ο Ραούλ Φολερώ αναρωτιόταν  πότε θα αρχίσουμε να είμαστε πραγματικοί χριστιανοί. Ίσως γιατί έβλεπε ανθρωπους να σκέφτονται πιο πολύ τον εαυτό τους και όχι τους άλλους. Έλεγε πως γι αυτούς η θρησκεία έγινε ένα είδος ασφαλιστικής εταιρείας εναντίον του “αιωνίου πυρός”.

Ο ίδιος προσευχόταν για τον εαυτό του :

“Κύριε θα ήθελα τόσο να βοηθήσω τους άλλους να ζήσουν χωρίς την προσβλητική ελεημοσύνη μιας στείρας συμπάθειας”.

Ο Ραούλ Φολερώ έλεγε πως μέσα στην καρδιά κάθε ανθρώπου υπάρχουν γόνιμοι θησαυροί αγάπης και προέτρεπε τους νέους ανθρώπους να ασχοληθούν. “Εσείς θα τους κάνετε να αναβλύσουν”.

“Η μεγαλύτερη δυστυχία που μπορεί να σας βρει είναι να μην γίνετε χρήσιμοι σε κανένα, να μη χρησιμεύει  σε τίποτε η ζωή σας”.

Share this:

# data[].attributes.headline
Ομαδοσυνεργατική διδα

# data[].attributes.body
Ομαδοσυνεργατική διδασκαλία – Ομάδα 4 – Η Ορθοδοξία στην Νότια Κορέα

Θέμα Εργασίας :  α) Πληροφορίες για την Ορθόδοξη Ιεραποστολή στην Κορέα

β) Ποιες επιδράσεις είχε η περιοχή της χώρας που δέχτηκε την ορθόδοξη πίστη; Ποια διαφορά έχει η περιοχή που δεν την δέχτηκε; Πώς επηρεάζει η ορθόδοξη ιεραποστολή τους διαφορετικούς πολιτισμούς και τις διαφορετικές νοοτροπίες; Ποιες συνέπειες εμφανίζονται στη ζωή των ανθρώπων που συναντούν τον ορθόδοξο τρόπο ζωής; Δικαιολογήστε τη γνώμη σας.

Η ιστορία της Ορθοδοξίας στην Κορέα ξεκινά το 1900 όταν το Πατριαρχείο της Μόσχας στέλνει ιεραποστολικό κλιμάκιο, το οποίο το 1903 κατασκευάζει ναό στη Σεούλ και το 1911-13 προχωρά στην χειροτονία δύο Ιθαγενών κληρικών. Το 1910 δέχονται οι ορθόδοξοι χριστιανοί διώξεις λόγω της  Ιαπωνίας. Το 1921 σταματά η βοήθεια της ορθόδοξης Εκκλησίας από τη Ρωσία. Το 1946 η εκκλησία μειώνεται σε επίπεδο ενορίας. Το 1947 χειροτονείται τρίτος ιθαγενής ιερέας, ο οποίος μένει μοναδικός ιερέας στην Νότια Κορέα και τελικά το 1950 εξαφανίζεται. Το 1953 οργανώνεται ξανά η ενορία της Σεούλ. Το 1954 χειροτονείται ιθαγενής ιερέας από την Αρχιεπισκοπή Ιαπωνίας.

Αγγελική Κ., Γ1

# data[].attributes.headline
Ομαδοσυνεργατική Διδα

# data[].attributes.body
Ομαδοσυνεργατική Διδασκαλία – Ομάδα 3 – Γ1

3. Σαββίνα Ερ. – Αντωνία Κ., Θεόφιλος Β. – Κωνσταντίνος Β., Μαρία Ανδ.

Θέμα Εργασίας : α) Πληροφορίες για την ορθόδοξη Ιεραποστολή στην Αλάσκα, στην Ιρλανδία, στους Σλάβους.

β) Πόσο επικίνδυνο είναι να γίνει κάποιος Ιεραπόστολος; Ποια δύναμη υποκινεί τους ιεραποστόλους στην αποστολή τους; Πάρτε παραδείγματα από τη ζωή και τη δράση του αποστόλου Παύλου.

α1) Η Αλάσκα είναι μία χώρα βόρεια του Καναδά και χωρίζεται από την Ασία μέσω του Βερίγγειου πορθμού. Την πρώτη γνωριμία με τον Ορθόδοξο Χριστιανισμό έκαναν οι κάτοικοι της περιοχής μέσω των Ρώσων εμπόρων και το 1774 μέσω του Γρηγορίου Σελέχωφ και του Ιβάν Κγολίκωφ άρχισαν να γίνωνται οι πρώτες βαφτίσεις και χτίστηκε ο πρώτος ναός και το πρώτο σχολείο, καθώς και η πρώτη ιεραποστολή που συντηρούσαν οι ίδιοι. Το 1794 η ιεραποστολή αποτελείτο από 4 ιερομονάχους, 2 ιεροδιακόνους και δύο μοναχούς της μονής Βαλαάμ. Το 1796 η Αλάσκα ανακηρύχτηκε υποεπισκοπή του Ιρκούτσκ της Σιβηρίας. Από τον Μακάριο, έναν από τους πρώτους ιεραποστόλους βαπτίστηκαν 2,500 ιθαγενείς και έγιναν 536 γάμοι.

Μια αγία και θαυματουργή μαία:Η πρεσβυτέρα Όλγα Michael της Αλάσκας

Η πρεσβυτέρα Olga Michael,ήταν σύζυγος του πρωθιερέως Νikolai.Ο.Michael από το χωριό Kwethluk κοντά στον ποταμό Kuskokwim της Αλάσκας.’Οπως γράφει στο βιβλίο του”Ορθόδοξη Αλάσκα” ο ιερέας Michael Oleksa:«δεν είχε ένα φυσικό παρουσιαστικό επιβλητικό».Γέννησε 8 παιδιά,πολλά από τα οποία χωρίς τη βοήθεια μιας μαμής.Όσο ο ιερέας-σύζυγός της βρισκόνταν στις ενορίες του,η πρεσβυτέρα Όλγα φρόντιζε την οικογένειά της και βοηθούσε και τους άλλους. Σε κάποιες στιγμές θύμιζε την ιστορία της Ταβιθά(Πράξεις των Αποστόλων)αφού:”δεν έραβε μόνο τα άμφια του π.Νικολάου και γούνες μπότες,γάντια,για τα παιδιά,αλλά δεν υπήρχε φίλος ή γείτονας που να μην έχει κάτι φτιαγμένο,ειδικά για εκείνους,από τα χέρια της.  Ενορίες οι οποίες βρισκόνταν εκατοντάδες μίλια μακρυά δεχόνταν από εκείνην ως δώρο,τα mukluk(παραδοσιακά παπούτσια)για να τα πουλήσουν,ή δωρεές για νεόκτιστους ναούς.Δεν υπήρχε ιερέας που να μην έχει γάντια ή μάλλινες κάλτσες φτιαγμένες από τα χέρια της.Εκτός από τις άλλες ασχολίες της(όπως το να φτιάχνει τα πρόσφορα)είχε αποστηθήσει πολλούς ύμνους των μεγάλων εορτών στα Yup’ik,την μητρική της γλώσσα.  Επέζησε κατά θαυμαστό τρόπο όταν αρρώστησε από καρκίνο και όλα φαινόνταν χαμένα (τελικά πέθανε αργότερα όταν ξανααρρώστησε) και ετοιμάστηκε με πολύ θάρρος και πίστη για την κοίμηση της στις 8 Νοεμβρίου 1979.Φαινόνταν ότι το χιόνι και ο παγωμένος ποταμός (συνηθισμένο καιρικό φαινόμενο για την περιοχή) θα εμπόδιζαν τον κόσμο να συμμετάσχει στην κηδεία της. Κατά περίεργο όμως για την εποχή τρόπο, άρχισε να φυσάει ένας νότιος άνεμος ο οποίος άρχισε να λιώνει το χιόνι και τον πάγο και έτσι πολλοί άνθρωποι από τα γύρω χωριά άρχισαν να καταφτάνουν στο Kwethluk. Εκατοντάδες πιστοί γέμισαν τον ναό αυτήν την υπέροχη (σαν ανοιξιάτικη) ημέρα. Βγαίνοντας από τον ναό,η λιτανεία συνοδεύτηκε από ένα σμήνος πουλιών,αν και αυτήν την περίοδο του χρόνου τα πουλιά είχαν μεταναστεύσει νότια. Τα πουλιά πέταξαν κυκλικά πάνω από το φέρετρο της μεχρι που την έβαλαν μέσα στον τάφο.Το έδαφος-παγωμένο κατά κανόνα αυτήν την εποχή-σκαβόνταν εύκολα, λόγω του λιώσιμου του πάγου.Το βράδυ, αφού τελείωσε το τραπέζι της συγχώρησης, ο άνεμος άρχισε πάλι να φυσάει, το ποτάμι πάγωσε, ο χειμώνας ξαναγύρισε. Ήταν σαν να άνοιξε η ίδια η γη για να δεχτεί αυτήν την γυναίκα. Η φύση συμμετείχε και αυτή στην δοξολογία του Θεού από τον πιστό λαό του.Ωστόσο όχι μόνο η ιστορία της  αλλαξε την ζωή κάποιων ανθρώπων,αλλά και οι θαυμαστές παρουσίες της. Μια γυναίκα η οποία κατάγεται από το Kwethluk, αλλά τώρα κατοικεί στην Αριζόνα είδε στον ύπνο της την πρεσβυτέρα Όλγα, η οποία την καθυσύχαζε λεγοντάς της ότι η μητέρα της είναι καλά επειδή θα ακολουθήσει την πρεσβυτέρα Όλγα σε έναν τόπο φωτεινό και χαρούμενο. Η γυναίκα δεν γνώριζε ότι η μητέρα της ήταν άρρωστη και την είχαν μεταφέρει στο Anchorage και ότι μετά από λίγο θα πέθαινε. Την επόμενη ημέρα έλαβε τα νέα για την άσχημη κατάσταση στην οποία βρισκόνταν η μητέρα της. Πήγε όσο πιο γρήγορα μπορούσε από την Αριζόνα στην Αλάσκα,επαναλαμβάνοντας της τα λόγια της πρεσβυτέρας Όλγας σχετικά με το τι θα ακολουθήσει μετά το θάνατό της. Η γυναίκα πέθανε ειρηνικά χωρίς η κόρη της να λυπηθεί και να αντιδράσει υπερβολικά λόγω των όσων της είχε πει η πρεσβυτέρα.  Μια άλλη γυναίκα, μόλις είδε την φωτογραφία της αισθάνθηκε μια ψηλαφητή παρουσία,γεμάτη στοργή και αγάπη. Η πιο λεπτομερής μαρτυρία όμως έρχεται από μία γυναίκα ορθόδοξη η οποία για πολλά χρόνια υπέφερε εξαιτίας κάποιας σεξουαλικής κακοποίησης που είχε υποστεί.στα παιδικά της χρόνια.«Μια ημέρα ήμουν απορροφημένη στην προσευχή μου όταν ξαφνικά θυμήθηκα κάτι τρομακτικό για εμένα. Άρχισα να προσεύχομαι στην Παναγία να με βοηθήσει και να με ελεήσει. Σταδιακά άρχισα να νομίζω ότι βρίσκομαι σ’ένα δάσος και φοβόμουν λίγο. Σύντομα αισθάνθηκα μέσα από το δάσος μια λεπτ’η αύρακαι έπειτα ένα άρωμα φρεσκοσκαμμένου κήπου. Είδα την Παναγία έτσι όπως ήταν ντυμένη στην εικόνα αλλά πιο ψηλαφητή και πιο φωτεινή να έρχεται προς εμένα. Όσο πλησίαζε πρόσεξα ότι κάποιος περπατούσε πίσω της. Έκανε στην άκρη και έδειξε προς μία κοντή γυναίκα το πρόσωπο της οποίας εξέπεμπε σοφία.Ποιά είναι αυτή;ρώτησα : Η Παναγία απάντησε.H Αγία Όλγα μου είπε να την ακολουθήσω. Ακολουθήσαμε έναν δρόμο μακρύ μέχρι που τα δέντρα τελείωσαν. Φτάσαμε σ’έναν λοφίσκο όπου σε μια μεριά υπήρχε μίαπόρτα. Μου έκανε σημάδι να καθήσω κάτω,ενώ εκείνη άνοιξε την πόρτα εκείνη και μπήκε μέσα. Μετά από λίγο βγήκε κάπνος από την κορυφή του λόφου. Η Αγ.Όλγα βγήκε κρατώντας τσάι από βότανα. Καθήσαμε και οι δύο κάτω και αρχισαμε να πίνουμε το τσάι,ενώ ο ήλιος ζέσταινε το πρόσωπό μας. Άρχισα να αισθάνομαι πόνο στην κοιλιά και πήγα μέσα για να ξαπλώσω. Η πόρτα ήταν τόσο χαμηλή όπου έπρεπε να σκύψω,σαν για να προσευχηθώ.Στο εσωτερικό μέρος του λόφου ήταν ζεστά και πολύ ήσυχα. Από το άνοιγμα στην κορυφή του λόφου μέσα από ένα δοχείο έβγαινε ένα φως απαλό,ιλαρό. Όλα γύρω μου ήταν πολύ τρυφερά,κυρίως η Αγία Όλγα. Εκείνο το σπίτι μύριζε ρίγανη ανακατεμένη με πεύκο και τριαντάφυλλο. Η Μητερούλα Όλγα με βοήθησε να ανασηκωθώ σ’ένα είδος κρεβατιού, όπου έμοιαζε με ένα ξύλινο κουτί γεμάτο με βρύα και βότανα. Ήμουν εξαντλημένη και ξάπλωσα. Η Αγία Όλγα γύρισε προς τη λάμπα και ζέστανε κάτι το οποίο μου το άπλωσε στην κοιλιά. Έδειχνα σαν να είμαι έγκυος πέντε μηνών (δεν ήμουν έγκυος τότε). Άρχισαν οι ωδίνες του τοκετού. Ήμουν λίγο φοβισμένη. Η Αγία Όλγα με έπιασε απαλά από το χέρι,κάθισε δίπλα μου και προσποιούνταν ότι συμμετέχει και αυτή στον τοκετό, δείχνοντας μου τι να κάνω και πως να αναπνέω. Δεν έλεγε τίποτα. Με βοήθησε να βγάλω κάτι και το τοποθέτησε πάνω στο ξύλινο κουτί με τα βρύα. Ήμουν πολύ κουρασμένη και άρχισα να κλαίω από ανακούφιση. Μέχρι τη στιγμή εκείνη δε μίλησε καθόλου, αλλά τα μάτια της εξέφραζαν πολύ τρυφερότητα και κατανόηση. Σηκωθήκαμε και ήπιαμε λίγο τσάι. Την ώρα που πίναμε η Αγία Όλγα άρχισε να γίνεται ένα με το φως του δωματίου. Το πρόσωπο της ήταν σαν ηλιακός δίσκος ή ο ήλιος έβγαινε κάτω από το δέρμα της. Ήμουν τόσο εκπληκτη που δεν έδωσα σημασία σε άλλες λεπτομέρειες. Το βλέμμα της έμοιαζε με της μητέρας που καλωσορίζει το νεογέννητο μωρό της. Φαινόνταν σαν να στάζει με τα μάτια της τρυφερότητα μέσα μου. Δεν τρόμαξα παρότι την περίοδο εκείνη δεν γνώριζα για το θείο φως που εκπέμπουν οι ανθρώποι χάρη στην αγάπη τους προς τον Θεό. (το κατάλαβα αργότερα όταν διάβασα τον βίο του Αγίου Σεραφείμ του Σαρώφ)Τωρα πια γνωρίζω ότι τις στιγμές εκείνες θεραπευόνταν μέσα μου κάποιες παλιές πληγές. Μου ξαναέδωσε τη ζωή που μου είχαν κλέψει,μια ζωή που τώρα ήταν προσδιορισμένη από την αγάπη και την ομορφιά του Θεού. Μετά από λίγο διάστημα αισθάνθηκα να γεμίζει η ψυχή μου με ένα αίσθημα ειρήνης,σαν να ήταν η ψυχή μου ένα εγκαταλελειμένο μωρό που έκλαιγε και είχε επιτέλους βρει μια παρηγοριά.. Ακόμη και τώρα που γράφω για αυτό το αίσθημα ειρήνης και το ζήλο για ζωή που με είχε καταλάβει,κλαίω από χαρά και ευλάβεια. Μόνο μετά από αυτό άρχισε να μιλάει η οσία μητέρα Όλγα. Άρχισε να μου μιλάει για το Θεό και για τους ανθρώπους που διαλέγουν τον κακό δρόμο. Μου είπε ότι οι άνθρωποι που με πλήγωσαν βιάζοντάς με,νόμιζαν ότι θα φέρω πάνω μου όλην την κακία τους. Τότε μου είπε αποφασιστικά.:«Αυτό είναι ψέμματα. Μόνο ο Θεός μπορεί να απομακρύνει το κακό. Το μόνο πράγμα που μπορούσαν να βάλουν μέσα σου ήταν ο σπόρος της ζωής, ο οποίος είναι η δημιουργία του Θεού και δε μπορεί να μολύνει κανέναν.Αυτό που είχα μαζέψει εγώ μέσα μου ήταν ο φόβος, ο πόνος, η ντροπή που αισθανόμουν. Περάσαμε λοιπόν μαζί τον τοκετό και τα έβγαλα όλα αυτά από μέσα μου! Έκαψε λίγο χορταράκι πάνω στην φλόγα και ο καπνός κατευθύνθηκε προς τον Θεό, ο οποίος είναι ο δικαστής αλλά και αυτός που συγχωρεί. Από αυτό το «λιβάνι»κατάλαβα ότι δεν ήταν δουλειά δική μου να φέρω πάνω μου τις αμαρτίες αυτών των ανθρώπων, αλλά του Θεού. Τι πλούτος,να ”γεύεσαι τη σωτηρία του Θεού.Στο τέλος βγήκαμε μαζί έξω. Υπήρχαν τόσα πολλά τα αστέρια που απλωνόνταν στο άπειρο. Ο ουρανός έλαμπε και κύματα φωτός κινούνταν (είχα δει πολλές φωτογραφίες με το πολικό φως,αλλά δεν ήξερα ότι κινείται.). Ή η πρεσβυτέρα Όλγα μου το είπε ή και οι δυο το αισθανθήκαμε, δεν θυμάμαι, ότι αυτό το φως είναι η υπόσχεση ότι ο Θεός μπορεί  μέσα από τη βαθειά δυστυχία να φτιάξει κάτι το εξαιρετικά όμορφο. Για μένα ήταν η απόδειξη ότι είχα θεραπευτεί,επειδή τη θέση της δυστυχίας που αισθανόμουν μέσα μου και την οποία είχα κρύψει πίσω από τη ντροπή και τον πόνο.την είχε πάρει η ευτυχία και η ομορφιά».Τι θα καταλάβουμε από αυτήν την διήγηση; Το λιγότερο ότι η αγία πρεσβυτέρα Όλγα κατέχει μια πολύ σημαντική θέση στην ζωή πολλών ομοεθνών της γυναικών. Ταυτόχρονα, όμως, μαζί με τη συνείδηση ότι «θαυμαστός ο Θεός εν τοίς αγίοις Αυτού» η ευλάβεια προς αυτήν απλώνεται και πέρα από τα σύνορα. Η πρεσβυτέρα Όλγα ήταν μαία γι’αυτό και να γνωρίζει από πρώτο χέρι τις συνέπειες της παιδικής κακοποίησης. Ακριβώς στον ρόλο της προστάτιδας αυτών που έχουν κακοποιηθεί, κυρίως σεξουαλικά. ο Θεός δια μέσου της πρεσβυτέρας Όλγας να θέλει να μετατρέψει την κατάρα σε ευλογία.Πηγή http://www.dneoca.org/ μετάφρασηproskynitis.blogspot.com

α2) Στην Ιρλανδία η Ορθοδοξία μεταδόθηκε στις αρχές του 5ου μ.Χ. αιώνα και παρέμεινε για πολλούς αιώνες. Ιρλανδοί μοναχοί εκχριστιάνισαν Άγγλους ειδωλολάτρες τον 6ο αιώνα, και έτσι η Ορθοδοξια έμεινε γνήσια μέχρι το 1.171μ.Χ., όπου οι εισβολείς Αγγλονορμανδοί επέβαλαν με βία τον παπισμό.

α3) Η πιο γνωστή όμως ιεραποστολή στην ιστορία είναι αυτή του εκχριστιανισμού των Σλάβων από τον Κύριλλο και τον Μεθόδιο. Δύο αδέλφια από τη Θεσσαλονίκη με πολλή μόρφωση και καλλιέργεια (μιλούσαν εκτός από τα Ελληνικά και Εβραϊκά, σλάβικα, συριακά και αραβικά), πήραν την εντολή από τον Πατριάρχη Φώτιο, το 863μ.Χ. να μεταβούν στις Σλαβικές χώρες για να μεταδώσουν τον Ορθόδοξο Χριστιανισμό. Τα δύο αδέλφια κατασκεύασαν ένα νέο αλφάβητο βασισμένο στα Ελληνικά που ονομάστηκε αρχικά Γλαγολιτικό, που σε αυτό στηρίζεται η Κυριλλική γραφή που υπάρχει σήμερα. Ο Κύριλλος και ο Μεθόδιος μετέφρασαν έτσι την Αγία Γραφή και πολλά λειτουργικά και θεολογικά βιβλία και την λειτουργική υμνολογία. Ο Κύριλλος πέθανε στη Ρώμη το 869 μ.Χ. όπου είχε μεταβεί για να υπερασπιστεί απέναντι στον Πάπα Ανδριανό τον Β’, την μετάφραση των λειτουργικών βιβλίων σε μία γλώσσα που δεν ήταν ούτε Ελληνική, ούτε Εβραϊκή, ούτε Λατινική, γιατί τότε η λειτουργία επιτρεπόταν μόνο σε αυτές τις τρεις γλώσσες. Ο άλλος αδελφός, ο Μεθόδιος, πέθανε το 885 μ.Χ. σαν επίσκοπος Μοραβίας. Η σημασία της ιεραποστολής του Κύριλλου και του Μεθόδιου είναι πολύ μεγάλη, γιατί εκτός από τον Χριστιανισμό, οι Σλαβικοί λαοι, πήραν και πολλά στοιχεία από τον πολιτισμό του Βυζαντίου, στα οποία μένουν προσηλωμένοι ακόμα και σήμερα. Γι αυτόν τον λόγο οι δύο αδελφοί ανακηρύχθηκαν άγιοι από την εκκλησία μας και γιορτάζονται στις 11 Μαΐου. Η προσφορά λοιπόν των ιεραποστόλων στον χριστιανισμό είναι μεγάλη διότι ακολουθώντας την εντολή του Χριστού να πορευθούν και να διδάξουν όλα τα έθνη, να μεταφέρουν το θείο λόγο σε ανθρώπους που δεν τον είχαν γνωρίσει ακόμα και έτσι να τους δώσουν την ευκαιρία να ακολουθήσουν το δρόμο της σωτηρίας που μας έδειξε ο Κύριος. Εκτός από αυτό, παράλληλα έγινε και μεταφορά πολιτισμικών στοιχείων από τις ορθόδοξες χώρες στις χώρες που δέχονται τις ιεραποστολές.

Όλα αυτά σχετίζονται με τον απόστολο Παύλο και τη δράση του, τον πρώτο ιεραπόστολο που ξεκινάει από την πατρίδα του, για να μεταδώσει τον λόγο του Χριστού στα έθνη, αδιαφορώντας για τους κινδύνους και τις δυσκολίες. Καθήκον λοιπόν όλων μας είναι να βοηθήσουμε την προσπάθεια των ιεραποστόλων γιατί έτσι είναι σαν να συμμετέχουμε με έναν άλλο τρόπο στο πλευρό των ανθρώπων που έβαλαν σαν σκοπό της ζωής τους την μετάδοση του θείου λόγου ακολουθώντας το παράδειγμα του αποστόλου Παύλου, του Κυρίλλου και του Μεθοδίου κα όλων των άλλων ιεραποστόλων στις διάφορες εποχές.

β) Σίγουρα το να είναι κανείς ιεραπόστολος είναι κάτι το αρκετά επικίνδυνο. Είναι πολλοί οι λόγοι. Πρώτον, οι ιεραπόστολοι ιδίως τις αρχαιότερες εποχές πήγαιναν να διδάξουν το λόγο του Θεού σε μακρινές και άγνωστες χώρες και λαούς και εκτίθονταν σε μεγάλους κινδύνους κυρίως για την ίδια τη ζωή τους. Είναι αρκετοί οι ιεραπόστολοι που στις αρχαίες εποχές έχασαν τη ζωή τους από βαρβαρικούς λαούς που είχαν πάει να μεταδώσουν το λόγο του Θεού.

Σήμερα βέβαια η ζωή των ιεραπόστολων δεν κινδυνεύει, όμως είναι πολλοί οι άλλοι κίνδυνοι και τα εμπόδια, κυρίως στην Αφρική, όπου υπάρχουν πολλές αρρώστειες που οι άνθρωποι στην Ευρώπη δεν είναι συνηθισμένοι καθώς εκτίθενται σε πολλές ταλαιπωρίες, αφού πολλές φορές το κλίμα της χώρας που γίνεται η ιεραποστολή είναι πολύ διαφορετικό από αυτό που προέρχονται οι ιεραπόστολοι με αποτέλεσμα πολλές  φορές η υγεία τους να υφίσταται ανεπανόρθωτη ζημιά.

Σε αυτές τις δυσκολίες θα πρέπει να προσθέσουμε την εχθρότητα που αντιμετωπίζουν από την τοπική θρησκεία της χώρας, που γίνεται η ιεραποστολή, αλλά και την αντιπαλότητα από τις ιεραποστολές άλλων θρησκευτικών δογμάτων. Παρ΄ όλους, όμως, τους κινδύνους και τις δυσκολίες, πιστεύω ότι αξίζει τον κόπο και τον κίνδυνο να συμμετέχει κάποιος σε μία ιεραποστολή, διότι η χαρά της συμμετοχής στην εξάπλωση του λόγου του Θεού σε ανθρώπους που δεν τον έχουν ακόμα ασπαστεί αποτελεί ένα από τα μεγαλύτερα συναισθήματα που μπορεί να νιώσει ένας χριστιανός.